title: Eva-Maria Brem

text: Kaudella 2015–2016 Brem sijoittui toiseksi Aspenin ja Åren suurpujottelussa. Hän voitti Courchevelin ja Jasnán suurpujottelun. Hän voitti suurpujottelun maailmancupin.


title: Eva-Maria Brem

text: Vuonna 2005 Brem otti Euroopan nuorten olympiafestivaaleilla kultaa suurpujottelussa ja hopeaa supersuurpujottelussa.


title: Eva-Maria Brem

text: Vuonna 2006 Brem sai nuorten MM-kilpailuissa pronssia suurpujottelussa. Itävallan mestaruuskisoissa hän otti samana vuonna kultaa suurpujottelussa ja oli pujottelussa kolmas edellään kaksi ulkomaalaista. Vuotta myöhemmin nuorten MM-kilpailuissa Brem otti pronssia sekä suurpujottelusta että supersuurpujottelusta. Vuoden 2008 nuorten MM-kilpailuissa hän otti pronssimitalin alppiyhdistetystä ja kuukautta myöhemmin Itävallan mestaruuskisoissa suurpujottelusta pronssia. Hän oli maansa mestaruuskilpailujen suurpujottelussa parhaana itävaltalaisena toinen 2013.


title: Eva-Maria Brem

text: Brem kilpaili aikuisten arvokilpailuissa ensimmäisen kerran Vancouverin olympialaisissa 2010 ja sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän saavutti joukkuekilpailussa kultaa.


title: Giulia Gianesini

text: Giulia Gianesini (s. 21. marraskuuta 1984 Asiago) on italialainen alppihiihtäjä.


title: Giulia Gianesini

text: 28. joulukuuta 2004 hän kisasi ensimmäistä kertaa Alppihiihdon maailmancupissa, Semmeringissä. Gianesinin paras maailmancupin sijoitus on yhdeksäs sija Cortina d'Ampezzon suurpujottelusta 24. tammikuuta 2010. Gianesini on Italian mestaruuskisoissa voittanut pronssia super-g:ssä (2006), hopeaa suurpujottelussa (2006) ja kultaa suurpujottelussa (2009).


title: Voiceprint Records

text: Voiceprint Records on englantilainen, Rob Aylingin vuonna 1990 perustama levy-yhtiö. Se on keskittynyt uudelleenjulkaisuihin ja arkistomateriaaliin, mutta se julkaisee myös uutta musiikkia. Sen päägenrenä on ollut progressiivinen rock.


title: ABC@home

text: ABC@home on BOINC-alustalla suoritettava hajautetun laskennan projekti, jossa etsitään ratkaisua lukuteorian abc-konjektuuriin. Marraskuussa 2009 projektissa oli lähes 5 000 aktiivista osanottajaa 92 eri maasta. Projekti on saanut 18 teraflopsin edestä laskenta-aikaa.


title: Emergency Broadcast System Records

text: Emergency Broadcast System Records oli englantilainen levy-yhtiö. Se perustettiin vuonna 1994 Hawkwind-yhtyeen 25-vuotisjuhlan kunniaksi. Sen perustivat Hawkwindin muusikot ja pitkäaikaiset Hawkwind-taustavaikuttajat Doug Smith ja Eve Carr. Sen tarkoituksena oli julkaista Hawkwindin ja siihen liittyvien artistien albumeja. Yhtiö lopetettiin 1990-luvun lopulla.


title: Emergency Broadcast System Records

text: Yhtiön katalogi ja historia


title: HMS Bedouin

text: HMS Bedouin (viirinumerot L67, joulukuusta 1938 F67 ja toukokuusta 1940 G67) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Bedouin

text: Alus tilattiin 19. kesäkuuta 1936 William Denny and Brothersilta Dumbartonista osana vuoden 1935 laivasto-ohjelmaa. Sen köli laskettiin 13. tammikuuta 1937 ja se laskettiin vesille 21. joulukuuta. Alus valmistui 15. maaliskuuta 1939, jolloin sen valmistuskustannukset olivat 340400 puntaa ilman Amiraliteetin toimittamia ase- ja viestijärjestelmiä.


title: HMS Bedouin

text: "HMS Bedouin" liitettiin palvelukseen otettaessa Kotilaivaston 2. Tribal hävittäjälaivueeseen, joka nimettiin huhtikuussa 1939 6. Hävittäjälaivueeksi. Alus määrättiin 1. kesäkuuta etsimään Liverpoolin edustalla kadonnutta sukellusvene "HMS Thetistä", joka ei kyennyt nousemaan pintaan. Alus saapui 2. kesäkuuta alueelle, minkä jälkeen se osallistui pelastusyritykseen.


title: HMS Bedouin

text: "HMS Bedouin" siirtyi elokuussa sodanuhan lisääntyessä laivueen mukana Scapa Flowhun, jossa laivue liitettiin Kotilaivastoon. Alus suojasi laivueen mukana raskaita pinta-aluksia ja teki partiomatkoja Pohjanmerelle. Se osallistui lokakuussa Saksan laivaston risteilijän "Deutschlandin" valtaaman kauppalaivan "City of Flintin" tuloksettomaan etsintään.


title: HMS Bedouin

text: "HMS Bedouin" suojasi taisteluristeilijä "HMS Renownia" ja lentotukialus "HMS Ark Royalia" etsittäessä Saksan laivaston taistelulaivaa "Admiral Graf Speetä" Etelä-Atlantilta. Osaston palattua Scapa Flowhun alus jatkoi partiotehtäviä laivueen mukana. Alus oli marraskuussa Kanadasta saapuneiden joukkojenkuljetussaattueiden TC1 ja TC2 suojana.


title: HMS Bedouin

text: "HMS Bedouin" poistettiin tammikuussa 1940 aktiivipalveluksesta voimasiirrossa ilmenneiden vikojen vuoksi. Alus siirtyi Tyneen telakalle, jonne se otettiin 23. tammikuuta. Se palasi palvelukseen 16. maaliskuuta, jonka jälkeen se palasi Scapa Flowhun.


title: HMS Bedouin

text: "HMS Bedouin" suojasi 7. huhtikuuta taistelulaivoja "HMS Rodneya" ja "HMS Valiantia", taisteluristeilijä "HMS Repulsea", risteilijöitä "HMS Sheffieldiä", "HMS Penelopea" sekä Ranskan laivaston "Émile Bertiniä" etsittäessä ilmavoimien ilmoittamia Saksan laivaston yksiköitä Pohjanmereltä. Alukset palasivat 8. huhtikuuta satamaan saksalaisten Narvikin maihinnousun tultua tietoon.


title: HMS Bedouin

text: "HMS Bedouin" suojasi 9. huhtikuuta Kotilaivaston yksiköitä matkalla Norjan rannikolle. Seuraavana päivänä alus partioi Ofotfjordin edustalla. Alus liitettiin 12. huhtikuuta Vestfjordiin matkaavaan osastoon, jonka mukana alus osallistui 13. huhtikuuta Narvikin toiseen taisteluun. Se suojasi 15. huhtikuuta yhdessä "HMS Hostilen" ja "HMS Ivanhoen" kanssa vaurioitunutta "HMS Eskimoa" Skelfjordiin korjattavaksi, minkä jälkeen se palasi partiotehtäviin Narvikin edustalle.


title: HMS Bedouin

text: "HMS Bedouin" pelasti 4. toukokuuta Ofotfjordissa ilmahyökkäyksessä vaurioituneen ja uppoavan Puolan laivaston hävittäjän "ORP Gromin" miehistön. Alus palasi kotimaahan vapauduttuaan Norjan rannikon partioinnista, missä se siirrettiin Glasgowissa telakalle huollettavaksi.


title: HMS Bedouin

text: "HMS Bedouin" palasi 7. kesäkuuta Norjan rannikolle suojaten taistelulaiva "HMS Valiantia", jonka tehtävänä oli suojata evakuointiosasto yhtä. Osasto kohtasi seuraavana päivänä evakuointiosaston Färsaarten vesillä, minkä jälkeen ne palasivat kotimaahan.


title: HMS Bedouin

text: "HMS Bedouin" ja "HMS Tartar" suojasivat 29. heinäkuuta 1. Miinalaivuetta rakennettaessa Pohjoista miinasulkua operaatiossa SN14. Alus pelasti syyskuussa Pohjanmerellä uppoavan norjalaisen kalastusaluksen miehistön sekä se määrättiin huoltoon. Alus siirtyi lokakuun alussa Southamptoniin, jossa se otettiin 10. lokakuuta telakalle. Alukselle asennettiin kaksiputkinen nelituumainen ilmatorjuntaan soveltuva tykkitorni 4,7 tuuman X-tornin tilalle.


title: HMS Bedouin

text: "HMS Bedouin" palasi 17. marraskuuta telakalta, minkä jälkeen se palasi Scapa Flowhun. Alus suojasi 3. tammikuuta 1941 miinoilla varustettuja aluksia rakennettaessa Norjan rannikkoreiteille miinakenttää.


title: HMS Bedouin

text: "HMS Bedouin" suojasi maaliskuussa "HMS Princess Emmaa" ja "HMS Princess Beatrixia", jotka kuljettivat 3 ja 4 Commandoa Lofooteille operaatio Claymoressa. Alus tuki 4. maaliskuuta maihinnousua tykkitulella ja se upotti norjalaisen rannikkohöyryn "Miran". Alus suojasi 6. maaliskuuta palaavaa osastoa.


title: HMS Bedouin

text: "HMS Bedouin" määrättiin erikoisoperaatioon, jonka tarkoituksena oli vallata saksalainen sääalus Islannin itäpuolelta (operaatio EB). Operaation tarkoituksena oli saada haltuun enigmalaitteisto sekä koodauksen purkamiseen tarvittavaa materiaalia. Alus suojasi 6. toukokuuta yhdessä "HMAS Nestorin", "HMS Somalin" ja "HMS Eskimon" kanssa risteilijöitä "HMS Edinburghia", "HMS Manchesteria" ja "HMS Birminghamia" etsittäessä sääalusta. Osasto valtasi 7. toukokuuta saksalaisen "Münchenin", mutta enigma-laitteisto ehdittiin heittää yli laidan. Alukselta saatiin ainoastaan dokumentteja. Osasto palasi kotimaahan.


title: HMS Bedouin

text: "HMS Bedouin" määrättiin kesäkuussa yhdessä risteilijä "HMS Nigerian" ja "HMS Tartarin" kanssa uuteen erikoisoperaatioon, jonka tarkoituksena oli vallata saksalainen sääalus Jan Mayenin lähistöltä. Osasto lähti merelle 25. kesäkuuta ja se kohtasi 28. kesäkuuta sääaluksen, jonka oma miehistö yritti upottaa ennen valtausta. Valtausmiehistö sai kuitenkin pelastettua alukselta materiaalia, joka liitettynä aiempien kanssa mahdollisti Saksan laivaston viestiliikenteen tulkitsemisen elokuuhun saakka.


title: HMS Bedouin

text: "HMS Bedouin" määrättiin heinäkuussa huoltoon ja se siirtyi Imminghamiin. Alus otettiin 19. heinäkuuta telakalle, jossa sille asennettiin tutka tyyppiä 286M. Alus palasi 31. elokuuta palvelukseen, jonka jälkeen se palasi laivueeseensa.


title: HMS Bedouin

text: "HMS Bedouin" suojasi 14. marraskuuta yhdessä "HMS Kenyan" ja "HMS Intrepidin" kanssa Venäjälle menevää saattuetta PQ3. Suojue erkani 20. marraskuuta saattueesta paikallissaattueen saavuttua suojaamaan loppumatkaa. Suojaosasto tulitti 25. marraskuuta yhdessä kahden Neuvostoliiton laivaston hävittäjän kanssa Vardon rannikkopattereita. Suojue liittyi 28. marraskuuta Islantiin palaavaan saattueeseen QP3.


title: HMS Bedouin

text: Suojue erkani 3. joulukuuta saattueesta palaten Kotilaivastoon. "HMS Bedouin" suojasi 22. joulukuuta risteilijä "HMS Arethusaa" sekä maihinnousualuksia "HMS Prinz Albertia" ja "HMS Princess Charlottea" yhdessä "HMS Somalin", "HMS Eskimon", "HMS Wheatlandin", "HMS Lamertonin", Puolan laivaston hävittäjien ORP "Krakowiakin" ja ORP "Kujawiakin" sekä Norjan laivaston korvettien "HMS Acanthusin" ja "HMS Eglantinen" kanssa kommandoiskussa Lofooteille (operaatio Anklet).


title: HMS Bedouin

text: Maihinnousuoperaation aikana osastoon kuuluneet hävittäjät partioivat 26. joulukuuta Vestfjordissa. Ilmahyökkäyksessä 28. joulukuuta risteilijä "HMS Arethusa" vaurioitui viereen osuneesta pommista. Alus palasi tammikuussa 1942 laivueeseen Scapa Flowssa.


title: HMS Bedouin

text: "HMS Bedouin" suojasi 1. maaliskuuta yhdessä 19 muun hävittäjän kanssa taistelulaivoja "HMS King George V:tä" ja "HMS Duke of Yorkia", lentotukialus "HMS Victoriousia", risteilijöitä "HMS Berwick" ja "HMS Kenyaa". Osaston tehtävänä oli olla Venäjälle menevän saattueen PQ12 ja sieltä palaavan saattueen QP8 kaukosuojana, koska Norjan vuonoissa piileskelevä Saksan laivaston taistelulaiva "Tirpitz" aiheutti vakavan uhan saattueille. Alus erkani 9. maaliskuuta saattueesta ja se aloitti 11. maaliskuuta mahdollisten saattuetta etsivien alusten hakemisen. Etsintä keskeytettiin 13. maaliskuuta, minkä jälkeen alus palasi Scapa Flowhun.


title: HMS Bedouin

text: "HMS Bedouin" suojasi 10. huhtikuuta vastaavaa kaukosuojaosastoa saattueille PQ14 ja QP10. Alus palasi Scapa Flowhun palaavan saattueen saavuttua Islantiin. Se siirtyi 20. huhtikuuta Humberiin odottamaan telakalle siirtoa. Alus otettiin seuraavana päivänä Amos & Smithin telakalle Imminghamiin. Se palasi 31. toukokuuta palvelukseen, minkä jälkeen se liittyi laivueeseensa Scapa Flowssa.


title: HMS Bedouin

text: "HMS Bedouin" määrättiin kesäkuussa suojaamaan saattuetta Maltalle operaatio Harpoonissa. Alus lähti 5. kesäkuuta Clydestä Gibraltarille matkaavan saattueen WS19Z suojueena. Alus erkani saattueesta 10. kesäkuuta yhdessä risteilijä "HMS Kenyan" ja Puolan laivaston hävittäjän ORP "Kujawiakin" kanssa tankatakseen Gibraltarilla. Alus liittyi seuraavana päivänä miinanraivaajiin "HMS Hebe", "HMS Speedy", "HMS Hythe" ja "HMS Rye" sekä hävittäjiin "HMS Marne", "HMS Matchless", "HMS Badsworth", "HMS Ithuriel", "HMS Partridge", "HMS Blankney" ja "HMS Middleton" muodostaen Force X:n, jonka tehtävänä oli olla saattueen lähisuojana Sisilian kapeikosta Maltalle.


title: HMS Bedouin

text: Saattue joutui 14. kesäkuuta ilmahyökkäykseen, jolloin risteilijä "HMS Liverpool" sai osuman vaurioituen pahoin. Risteilijä "HMS Cairo" siirrettiin saattueesta tukemaan Force X:ää. Saattue joutui seuraavana päivänä Italian laivaston risteilijöiden "Montecuccolin" ja "Di Savoian" sekä hävittäjien "Oriani", "Ascari", "Vivaldi", "Malocello" ja "Premudan" hyökkäyksen kohteeksi. Alus osallistui risteilijän johdolla taisteluun, jossa siihen osui kaksitoista kuuden tuuman kranaattia aiheuttaen suurta tuhoa laivan keulassa ja sytyttäen tulipalon peräsinhuoneessa. Vaurioiden vuoksi alus menetti liikuntakykynsä. Vaurioitunut "HMS Partridge" otti pahemmin vaurioituneen "HMS Bedouinin" hinaukseen. Alukset joutuivat torpedopommittajien maaliksi Pantellarian lounaispuolella. Ne ampuivat kaksi hyökänneistä lentokoneista alas, mutta "HMS Bedouiniin" osui yksi laukaistuista torpedoista upottaen aluksen. Aluksen mukana menehtyi 28 miehistönjäsentä, mutta italialainen sairaalalaiva pelasti 213 elossa olevaa sotavankeuteen.


title: HMS Mashona

text: HMS Mashona (viirinumerot L59, G59 ja F59) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Mashona

text: Alus tilattiin 19. kesäkuuta 1936 Vickers Armstrongilta Tynesidestä osana vuoden 1935 laivasto-ohjelmaa. Aluksen voimanlähteet tilattiin Parsons Maritime Steam Turbine Companyltä. Sen köli laskettiin 5. elokuuta 1936 ja alus laskettiin vesille 3. syyskuuta 1937. Alus valmistui vasta 30. maaliskuuta 1939, mikä johtui tykkitornien toimituksesta. Aluksen hinta oli tarjouksen perusteella 341108 puntaa ilman Amiraliteetin toimittamia ase- ja viestijärjestelmiä.


title: HMS Mashona

text: "HMS Mashona" oli maaliskuussa valmistajan koeajoissa ja se otettiin 30. maaliskuuta palvelukseen Kotilaivaston 2. Tribal hävittäjälaivueeseen, joka nimettiin huhtikuussa 1939 6. Hävittäjälaivueeksi. Se aloitti vastaanotto kokeet, joiden suorituksen jälkeen alus siirrettiin huhtikuussa Portlandiin koulutettavaksi ja merikelpoisuuskokeisiin Kanaalin alueella. Se liittyi toukokuussa laivueeseensa.


title: HMS Mashona

text: Alus saattoi 12. toukokuuta Kanaalissa "RMS Empress of Australiaa", joka kuljetti kuningas Yrjö VI ja kuningatar Elizabethia vierailulle Kanadaan. Se määrättiin kesäkuussa osallistumaan Liverpoolin lahdella sukellusvene "HMS Thetiksen" pelastustöihin. "HMS Mashona" siirtyi elokuussa sodanajan sijoituspaikkaansa Kotilaivaston mukana.


title: HMS Mashona

text: "HMS Mashona" määrättiin avustamaan 25. syyskuuta vaurioitunutta sukellusvene "HMS Spearfishiä" "HMS Somalin" ja "HMS Matabelen" kanssa. Osasto suojasi seuraavana päivänä sukellusveneen kotiinpaluuta.


title: HMS Mashona

text: Alus siirrettiin 25. lokakuuta Middle Dock Engineeringin telakalle South Shieldsissä. Se palasi 10. marraskuuta laivueeseensa. Alus suojasi 24. marraskuuta laivueensa mukana Kotilaivaston aluksia etsittäessä Saksan laivaston taisteluristeilijöitä "Gneisenauta" ja "Scharnhorstia", jotka olivat upottaneet saattuetta suojanneen aseistetun rahtilaivan "HMS Rawalpindin".


title: HMS Mashona

text: "HMS Mashona" siirrettiin maaliskuussa 1940 Chathamin telakalle huollettavaksi. Alus suojasi 6. huhtikuuta palvelukseen palattuaan laivueen mukana Norjasta Forthiin matkannutta saattuetta, mistä vapauduttuaan alus liittyi 9. huhtikuuta Saksan laivaston osastoa Bergenin edustalta etsivään laivasto-osastoon. Operaation peruunnuttua palasi Kotilaivastoon, johon liityttyään joutui voimakkaan ilmahyökkäyksen kohteeksi. Ilmahyökkäyksen aikana upotettiin "HMS Gurkha".


title: HMS Mashona

text: Alus purjehti 11. huhtikuuta Scapa Flowsta etsimään saksalaisia aluksia Ålesundin alueelta ennen liittoutuneiden maihinnousua alueelle yhdessä "HMS Somalin", "HMS Afridin", "HMS Sikhin", "HMS Matabelen" ja "HMS Mohawkin" kanssa. Osasto joutui 13. huhtikuuta ilmahyökkäykseen, mutta ei kärsinyt merkittäviä vaurioita. Se tuki seuraavana päivänä Namsoksessa merijalkaväen maihinnousua operaatio Henryssä, mistä vapauduttuaan se lähti suojaamaan joukkojenkuljetussaattuetta.


title: HMS Mashona

text: Saattue joutui 16. huhtikuuta Lillesjonassa voimakkaan ilmahyökkäyksen kohteeksi. Alus määrättiin seuraavana päivänä tankkauksen jälkeen viirikön mukana kuljettamaan joukkoja laivoista maihin, minkä jälkeen viirkkö suojasi "MV Chobryn" matkan Namsokseen. "HMS Mashona" ja "HMS Nubian" tankkasivat 18. huhtikuuta risteilijöiltä ennen paluutaan Scapa Flowhun, jonne ne saapuivat seuraavana päivänä.


title: HMS Mashona

text: "HMS Mashona" suojasi 29. huhtikuuta risteilijöitä "HMS Galateaa", "HMS Arethusaa", "HMS Sheffieldiä" ja "HMS Southamptonia" matkalla Åndalsnäsiin evakuoimaan joukkoja "HMS Somalin", "HMS Sikhin", "HMS Wandererin", "HMS Walkerin" ja "HMS Westcottin" kanssa. Alukselle kuormattiin seuraavana päivänä joukkoja Veblugnsnäsissä, minkä lisäksi se suojasi muuta evakuointia. Osasto joutui seuraavana päivänä ilmahyökkäykseen.


title: HMS Mashona

text: Alus osallistui kesäkuun alussa Åndalsnäsin evakuointiin "HMS Inglefieldin", "HMS Delightin", "HMS Dianan", "HMS Somalin", "HMS Birminghamin", "HMS Manchesterin" ja "HMS Calcuttan" kanssa. Osasto aloitti 2. kesäkuuta paluumatkan Scapa Flowhun, missä alukset liitettiin Kotilaivastoon.


title: HMS Mashona

text: "HMS Mashona", "HMS Tartar", "HMS Bedouin" ja "HMS Ashanti" suojasivat 7. kesäkuuta taistelulaiva "HMS Valiantia" matkalla Norjan rannikolle lopullisessa evakuoinnissa. Osasto muodosti niin kutsutun Group 1:n suojausosaston, joka kohtasi seuraavana päivänä loput osaston aluksista Färsaarten vesillä. Suojausosasto vapautui tehtävästään vielä samana päivänä suojaamisen siirtyessä muille aluksille. Osasto hajotettiin ja sen alukset palasivat laivueisiinsa.


title: HMS Mashona

text: Alus määrättiin 20. kesäkuuta Färsaarille vastaanottamaan saapuvia ruotsalaisia sotalaivoja "HMS Maorin" ja "HMS Tartarin" kanssa. Ruotsi oli tilannut kaksi hävittäjää ja kaksi torpedovenettä Italiasta, mitkä oli pysäytetty matkalla. Protestien jälkeen alukset palautettiin Ruotsille Scapa Flowssa.


title: HMS Mashona

text: "HMS Mashona" kärsi 27. kesäkuuta vaurioita myrskyssä, minkä vuoksi se siirrettiin 30. kesäkuuta Rosythissa telakalle tarkastettavaksi ja korjattavaksi. Alus palasi heinäkuussa jatkamaan laivaston suojausta laivueensa mukana Kotilaivastossa, kunnes se siirrettiin lokakuussa huollettavaksi Liverpooliin. Telakalla aluksen X-torni korvattiin kaksiputkisella 4 tuuman ilmatorjunta kykyisellä tornilla.


title: HMS Mashona

text: Alus palasi marraskuussa laivueeseensa. Se pelasti 12. joulukuuta edellisenä päivänä sukellusvene "U-96":n torpedoiman "SS Rotoruan" eloonjääneet.


title: HMS Mashona

text: "HMS Mashona", "HMS Tartar" ja "HMS Bedouin" suojasivat "HMS Interpidiä" ja "HMS Icarusta", jotka laskivat miinoja Norjan rannikkoreitille (operaatio DZ). Alukset palasivat 5. tammikuuta tehtävän päätyttyä laivueeseensa Scapa Flowssa. Alus kärsi seuraavana päivänä vaurioita törmättyään "HMS Sikhin" kanssa. Aluksen vauriot estivät palveluksen ja se määrättiin siirrettäväksi West Hartlepooliin telakalle.


title: HMS Mashona

text: Alus otettiin 13. tammikuuta Grayn telakalle, josta se palasi 3. maaliskuuta laivueeseensa Scapa Flowhun. Alus suojasi 24. maaliskuuta Clydestä viirikön mukana saattuetta WS7, josta viirikkö erkani 28. maaliskuuta palatakseen Clydeen.


title: HMS Mashona

text: "HMS Mashona", "HMS Eskimo", "HMS Tartar" ja "HMS Somali" suojasivat 22. toukokuuta taistelulaiva "HMS Rodneya", kun sen tehtävänä oli turvata RMS Britannicia matkalla Atlantin ylitse Bostoniin. Suojaus erkani 24. toukokuuta, kun se sai käskyn osallistua Saksan laivaston taistelulaivan "Bismarckin" ja risteilijä "Prinz Eugenin" etsintään Ranskan rannikon ja viimeisen tiedetyn olinpaikan välillä. "HMS Mashona" ja "HMS Tartar" erkanivat 27. toukokuuta osastosta tankatakseen.


title: HMS Mashona

text: Alus joutui 28. toukokuuta ilmahyökkäykseen, jolloin sen oikean puoleiseen kattilahuoneeseen osui pommi. Miehistö ei kyennyt estämään vedentuloa alukseen, jolloin se piti jättää. Alus upposi Irlannin länsipuolella, jolloin 36 miehistönjäsentä sai surmansa. "HMS Tartar", "HMS Sherwood" ja "HMCS St. Clair" pelastivat 184 eloonjäänyttä.


title: HMS Matabele

text: HMS Matabele (viirinumerot L26 ja F26) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Matabele

text: Alus tilattiin 19. kesäkuuta 1936 Scotts Shipbuilding and Engineering Companyltä Greenockista. Aluksen valmistuskustannukset olivat 342005 puntaa ilman Amiraliteetin toimittamia ase- ja viestijärjestelmiä.


title: HMS Matabele

text: "HMS Matabele" liitettiin valmistuessaan 2. Tribal hävittjälaivueeseen, jonka nimi muutettiin huhtikuussa 1939 6. Hävittäjälaivueeksi. Alus oli toukokuussa mukana laivastovierailulla Cherbourgissa ja se osallistui 1. kesäkuuta Liverpoolin lahdella epäonnistuneeseen sukellusvene "HMS Thetiksen" pelastusyritykseen.


title: Castle Communications

text: Castle Communications (nykyisin Sanctuary Records) oli vuonna 1983 perustettu englantilainen levy-yhtiö. Se keskittyi lähinnä uudelleenjulkaisuihin The Collector Series-, Dojo- ja Essential-merkeillä. Myöhemmin siitä tuli yksi suurimmista eurooppalaisista uudelleenjulkaisuihin keskittyneistä levy-yhtiöistä. Yhtiöllä oli myös heavy metal-musiikkiin keskittynyt Raw Power-alamerkki. Nykyään Castle Communications kuuluu Sanctuary Recordsiin joka taas on Universal Music Groupin alamerkki.


title: HMS Punjabi

text: HMS Punjabi (viirinumerot L21 ja F21) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Punjabi

text: Alus tilattiin 19. kesäkuuta 1936 Scotts Shipbuilding and Engineering Companyltä Greenockista osana vuoden 1935 laivasto-ohjelmaa. Sen köli laskettiin vielä samana vuonna 1. lokakuuta ja alus laskettiin vesille 18. joulukuuta 1937. Alus valmistus viivästyi aina 29. maaliskuuta 1939 saakka, jolloin sen tarjoukseen perustunut hinta oli 343005 puntaa ilman Amiraliteetin toimittamia ase- ja viestijärjestelmiä.


title: HMS Punjabi

text: Alus joutui sumussa taistelulaiva "HMS King George V":n yliajamaksi 1. toukokuuta 1942. Aluksen katketessa saatiin keulaosasta kuitenkin pelastettua 169 ja merestä 40 miehistönjäsentä. Peräosa upposi nopeasti vieden siellä olleet mukanaan ja viritettyjen syvyyspommien räjähtäessä ei pelastumisen mahdollisuuksia ollut.


title: Dojo Records

text: Dojo Records oli Castle Communications-levy-yhtiön alamerkki, joka keskittyi punk-, hard rock- ja alternative-musiikkiin ja uudelleenjulkaisuihin.


title: HMS Sikh (F82)

text: HMS Sikh (viirinumerot L82 8.-12.1938, F82 1.1939-syksy 1940 ja G82 syksy 1940 - 9.1942) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Sikh (F82)

text: Alus tilattiin 19. kesäkuuta 1936 Alexander Stephen and Sonsilta Govanista osana vuoden 1936 laivasto-ohjelmaa (). Sen köli laskettiin 24. syyskuuta 1936 ja alus laskettiin vesille 17. joulukuuta 1937. Alus valmistui 12. lokakuuta 1938, jolloin sen tarjoukseen perustunut hinta oli 337704 puntaa 5 shillinkiä.


title: HMS Sikh (F82)

text: Alus määrättiin syyskuussa 1942 osallistumaan Tobrukin maihinnousuun operaatio Agreementissa. Alukselle nousi 11. syyskuuta merijalkaväkeä ja seuraavana päivänä alus lähti Tobrukiin "HMS Zulun", "HMS Aldenhamin", "HMS Beaufortin", "HMS Exmoorin" ja "HMS Hurworthin" kanssa. Alus joutui 13. syyskuuta yrittäessään laskea joukot maihin rannikkotykistön tuleen. Seuraavana päivänä "HMS Zulu" otti vaurioituneen aluksen hinaukseen. "HMS Sikh" upposi saatuaan lisää osumia rannikkotykistön tulessa.


title: Isonokkamuura

text: Isonokkamuura ("Cymbilaimus lineatus") on Keski- ja Etelä-Amerikassa tavattava puumuuriin kuuluva varpuslintu.


title: Isonokkamuura

text: Kooltaan isonokkamuura on 17–18 cm. Selästään isonokkamuurakoiras on musta ja selässä on tiheästi kapeita valkoisia poikkijuovia. Päälaki on väritykseltään musta. Vatsastaan koiras on mustavalkoraidallinen. Naaras isonokkamuura on musta ja kapeat poikkiraidat ovat kellertäviä. Naaraan päälaki on punaruskea ja vatsa mustan ja kellertävän raidallinen. Kummankin sukupuolen iiris on punainen ja nokka on suurikokoinen ja koukkupäinen. Ulkonäöltään koiras muistuttaa andienisomuuraa ("Frederickena unguligera"), joka on kuitenkin huomattavasti suurikokoisempi. Myös raitapuumuura ("Thamnophilus doliatus") muistuttaa isonokkamuurakoirasta, mutta raidoitus on sillä leveämpää.


title: Isonokkamuura

text: Isonokkamuuraa tavataan Keski-Amerikassa Panamasta Hondurasiin ja Etelä-Amerikassa Kolumbiasta ja Amazonasin alueelta Venezuelasta, Guyanasta, Surinamesta, Ranskan Guyanasta, Brasiliasta, Ecuadorin ja Perun itäosista ja Bolivian pohjoisosista. Lajin elinympäristöä ovat kosteat metsät ja niiden reunamaat, jotka kasvavat köynnöksiä. Isonokkamuuraa tavataan harvoin metsistä, jotka kasvavat yli 1 000 metrin korkeudella merenpinnasta.


title: Isonokkamuura

text: Isonokkamuurat elävät pareittain tai muodostavat sekaparvia muurasten ("Myrmotherula") tai muiden metsien pohjakerrosten lintujen kanssa. Laji on suhteellisen ujo ja liikkuu piilossa kasvillisuuden joukossa. Lajin ravintoa ovat suurikokoiset hyönteiset, joita se etsii kasvillisuuden joukosta.


title: Isonokkamuura

text: Laji on yksiavioinen ja pariutuu koko elämäkseen. Isonokkamuuran pesimäkausi kestää maaliskuulta toukokuulle. Pesä on harvahko ja kuppimainen. Naaras munii kaksi kermanvalkoista munaa, joissa on tummanruskeita ja violetteja pilkkuja. Molemmat vanhemmat hautovat munia ja hoitavat kuoriutuneita poikasia..


title: HMS Tartar (F43)

text: HMS Tartar (viirinumerot L43 ja F43) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Tartar (F43)

text: Alus tilattiin 12. kesäkuuta 1936 Swan Hunter and Wigham Richardsonilta Wallsendistä osana vuoden 1936 laivasto-ohjelmaa. Sen köli laskettiin vielä samana vuonna 26. elokuuta ja alus laskettiin vesille 21. lokakuuta 1937. Alus valmistui 10. maaliskuuta 1939 laivueenjohtajana.


title: HMS Tartar (F43)

text: Alus poistettiin palveluksesta ja se siirrettiin reserviin. alkuvuodesta 1946. Se oli majoitusaluksena ennen sijoittamistaan poistolistalle 1947. Alus myytiin 6. tammikuuta 1948 BISCOlle ja se saapui 22. helmikuuta J. Cashmerelle Newportiin romutettavaksi.


title: Karl Ekman (pianisti)

text: Karl Ludvig Ekman (18. joulukuuta 1869 Turku – 4. helmikuuta 1947 Helsinki) oli suomalainen pianisti, kapellimestari, opettaja ja arvostelija, joka sai professorin arvonimen vuonna 1929.


title: Karl Ekman (pianisti)

text: Hänen vanhempansa olivat kanttori Berndt Ludvig Ekman ja Charlotta Nyström. Ekman kirjoitti ylioppilaaksi 1889 ja opiskeli saksaa ja estetiikkaa Helsingin yliopistossa 1889–1892. Pianonsoittoa ja musiikkia hän opiskeli aluksi Turussa Vivika Ekmanin opissa. Tämä ei ollut sukua oppilaalleen. Helsingin musiikkiopistossa hän opiskeli 1889–1892 opettajinaan Ferruccio Busoni, William Dayas, Richard Faltin ja Martin Wegelius. Lisäoppia hän haki 1892–1895 Berliinistä sekä pianonsoittoon että sävellykseen opettajinaan Hans Barth ja Albert Becker sekä Wienistä Alfred Grünfeldin johdolla. Myöhemmin hän opiskeli vielä Pariisissa ja Roomassa.


title: Karl Ekman (pianisti)

text: Työuransa Ekman aloitti Helsingin musiikkiopiston pianonsoitonopettajana 1895 ja opiston johtajana hän toimi 1907–1912. Vuodet 1912–1920 hän johti Turun soitannollisen seuran orkesteria ja 1920–1930 hän oli Hufvudstadsbladetin musiikkiarvostelija. Pääkaupungissa hän johti sinfoniakonsertteja ja järjesti monena vuonna kamarimusiikkisarjan. Hän toimi myös Ruotsalaisen teatterin kapellimestarina.


title: Karl Ekman (pianisti)

text: Ekman oli pitkään Suomen arvostetuin konserttipianisti ja etevä orkesterisolisti, joka aloitti ensimmäisenä Suomessa modernin pianotekniikan opetuksen. Hän avioitui 1895 sopraano Ida Morduchin kanssa. He tekivät lukuisia kiertueita kotimaassaan ja ulkomailla. Skandinavian lisäksi he esiintyivät aina Espanjassa ja Portugalissa saakka. Karl Ekman sovitti ja julkaisi kansanlauluja pianolle, viululle, lauluäänelle, sekakuorolle, mieskuorolle ja jousiorkesterille. Hän keräsi kansanlauluja ja kansanrunoja varsinkin Ahvenanmaalta. Lisäksi hän sovitti Bachin sävellyksiä pianolle, muun muassa 31 preludia ja fuugaa. Hän myös soitinsi orkesterille piano- ja urkusävellyksiä, joiden joukossa oli Sibeliuksenkin pianokappaleita.


title: Karl Ekman (pianisti)

text: Kerran Karl Ekman soitti kamarimusiikkikonsertin Jean Sibeliuksen kanssa. Se tapahtui Tammisaaressa kesällä 1891. Molemmat olivat rahapulassa, joten päätettiin järjestää konsertti. Sen ohjelmaan kuului muun muassa kantaesityksenä Sibeliuksen Romanssi viululle ja pianolle (opus 2). Yleisöä tuli paljon ja konsertin jälkeen pidetty juhla ei ollut halpa eikä ikävä, kertoi Ekman jälkeenpäin.


title: Karl Ekman (pianisti)

text: Karl ja Ida Ekmanin poika oli historioitsija Karl Ekman.


title: Karl Ekman

text: Karl Ekman voi tarkoittaa seuraavia henkilöitä


title: Härmän Kuustaa

text: Vilho Eero Koskimäki, kirjailijanimi Härmän Kuustaa (23. elokuuta 1914 Kauhava – 21. maaliskuuta 1997 Tampere) oli suomalainen nimismies, pakinoitsija ja kirjailija. Koskimäki kirjoitti murrepakinoita Kauhavan ja Härmän murteilla.


title: Härmän Kuustaa

text: Koskimäki toimi nimismiehenä muun muassa Ylistarossa. Hän aloitti murrepakinoiden kirjoittamisen toimiessaan jatkosodan aikana rintamakirjeenvaihtajana Lapissa sekä Rukajärven suunnalla.


title: Härmän Kuustaa

text:
Nimellä "V. E. Koskimäki":
Nimimerkillä "Härmän Kuustaa":


title: Deccanin ylänkö

text: Deccanin ylänkö on suuri ylänkö Länsi-Ghatien ja Itä-Ghatien vuoristojen välissä Intiassa. Maharashtran ja Karnatakan osavaltiot sijaitsevat pääosin Deccanin ylängöllä. Pohjoisessa Deccan nousee muutaman sadan metrin, etelässä jopa kilometrin korkeuteen.


title: Lego Modular Houses

text: Lego Modular Houses on Legon tuotesarja, joka tuli markkinoille vuonna 2007. Sarjaan kuuluu normaaleja Legon rakennussarjoja yksityiskohtaisempia ja monimutkaisempia talojen pienoismalleja. Tuotesarjan setit ovat perussettejä huomattavasti kalliimpia, ja niissä on poikkeuksellisen paljon palikoita. Sarja on suunnattu etupäässä Lego-harrastajille ja aikuisille.


title: Lego Modular Houses

text: Nimensä mukaisesti tuotesarjan talot ovat modulaarisia eli ne koostuvat moduuleista, jotka voidaan liittää toisiinsa. Kunkin talon kerrokset ovat erillisiä moduuleja, jotka voidaan irrottaa omiksi kokonaisuuksikseen. Myös kaikki sarjan talot voidaan liittää toisiinsa liitinpalikoiden avulla, jolloin voidaan muodostaa yhtenäinen katunäkymä.


title: Yrjö Muuranto

text: Yrjö Muuranto (14. syyskuuta 1914 Impilahti – 20. lokakuuta 1990 Kuopio) oli suomalainen kansakoulunopettaja ja kirjailija.


title: Yrjö Muuranto

text: Muurannon vanhemmat olivat kanttori Mikko Muuranto ja Outi Jurvanen. Hän valmistui kansakoulunopettajaksi 1937 Rauman seminaarista ja asui vuodesta 1945 Kuopiossa. Muuranto toimi 1945–1974 opettajana Kuopion Vehmasmäen koulussa. Hän kirjoitti myös näytelmiä paikalliselle nuorisoseuralle ja jäätyään eläkkeelle harrasti ikonimaalausta.


title: Pentti Ketola

text: Pentti Nestori Ketola (22. joulukuuta 1925 Messukylä – 22. syyskuuta 1972) oli suomalainen kirjailija.


title: Aira Kokki

text: Aira Adele Kokki (19. marraskuuta 1910 Koski Tl – 25. marraskuuta 1982) oli suomalainen kirjailija.


title: Kai Sarmanne

text: Kai Bore Sarmanne (18. huhtikuuta 1919 – 23. helmikuuta 1988) oli Suomen puolustusvoimien kenraaliluutnantti ja Suomen puolustusministeriön kansliapäällikkö.


title: Kai Sarmanne

text: Hän syntyi Terijokelaiseen rautatievirkamiesperheeseen ja kirjoitti ylioppilaaksi vuonna 1938 Viipurin suomalaisesta lyseosta. Suomen puolustusministeriön kansliapäälliköksi Sarmanne nimitettiin 1.6.1970 ja hän erosi tehtävistä täysin palvelleena 18. huhtikuuta 1979.


title: Kai Sarmanne

text: Sarmanne astui suorittamaan varusmiespalvelustaan Ilmatorjuntarykmentti 2:een juuri ennen talvisodan alkamista vuonna 1939. Hän osallistui talvisotaan Viipurin ilmatorjunnassa. Reserviupseerikoulun 44. kurssin tykistölinjan Niinisalossa hän suoritti talvella 1940.


title: Kai Sarmanne

text: Reservin vänrikki Sarmanne aloitti 25. Kadettikurssin 3. tammikuuta 1941 kadettinumerolla 2149. Kurssi keskeytettiin 17. kesäkuuta 1941 ja kadetit komennettiin nuoremman upseerin tehtäviin eri joukko-osastoihin. Vänrikki Sarmanne toimi eri ilmatorjuntayksiköissä Helsingissä, Syvärillä ja Aunuksessa vuosina 1941–1942. Vuonna 1942 hänet määrättiin luutnantiksi ylennettynä patterin päälliköksi Kotkaan ilmatorjuntarykmentti 2:een. Tässä tehtävässä hän toimi jatkosodan loppuun saakka. Sarmanne ylennettiin kapteeniksi vuonna 1944.


title: Kai Sarmanne

text: Jatkosodan alkaessa keskeytetty 25. Kadettikurssi alkoi uudelleen 6.6.1945. Kurssin aikanaan aloittaneista 206:sta kadeteista oli kaikkiaan 47 kaatunut sodassa.


title: Kai Sarmanne

text: Ylennykset


title: Kai Sarmanne

text: Kunniamerkit


title: Kai Sarmanne

text: Virkatehtäviensä ohella Sarmanne ehti toimia:


title: Kai Sarmanne

text: Sotatieteellinen Seura on julkaissut Sarmanteen tutkimustyön ”Strategiset joukkojen siirrot viime sodissamme”.


title: Inessa Armand

text: Inessa Fjodorovna Armand (, syntyjään "Inès Elisabeth Stéphane"; 26. huhtikuuta 1874 Pariisi – 24. syyskuuta 1920 Beslan) oli ranskalainen bolševikki ja kansainvälisen kommunistisen liikkeen vaikuttaja Venäjällä


title: Inessa Armand

text: Inessa Armand syntyi ranskalaisen oopperalaulajan Théodore Stéphanen ja brittiläisen näyttelijän Nathalie Wildin perheeseen. Isän kuoleman jälkeen hänen sisarensa vei hänet Moskovan lähellä asuneeseen Armandin tehtailijasuvun perheeseen, jossa heidän tätinsä työskenteli kotiopettajana. Myöhemmin Inessa meni naimisiin Aleksandr Armandin kanssa.


title: Inessa Armand

text: Vuonna 1904 Armand liittyi bolševikkeihin. Hän osallistui vuosien 1905–1907 vallankumoustapahtumiin ja joutui useaan kertaan pidätetyksi. Vuonna 1907 hänet karkoitettiin kahdeksi vuodeksi Arkangelin läänin Mezeniin. Marraskuussa 1908 hän pakeni ulkomaille.


title: Inessa Armand

text: Vuonna 1910 Armand asettui Pariisiin, jossa toimi bolševikkien puoluekoulun opettajana. Kesällä 1912 hänet lähetettiin Pietariin järjestelemään puolueen maanalaista toimintaa ja valmistautumista Venäjän valtakunnanduuman vaaleihin. Hänet pidätettiin syyskuussa 1912. Vapauduttuaan vuonna 1913 Armand siirtyi ulkomaille, jossa hän toimi bolševikkien edustajana kansainvälisessä sosialistisessa naistenliikkeessä ja työskenteli Leninin ja Zinovjevin avustajana. Vuonna 1916 hän asui Pariisissa, jossa käänsi ranskaksi Leninin teoksia ja bolševikkipuolueen asiakirjoja. Leninin Armandille lähettämät kirjeet on julkaistu hänen kootuissa teoksissaan.


title: Inessa Armand

text: Helmikuun vallankumouksen jälkeen Armand palasi Leninin mukana Venäjälle. Huhtikuusta 1917 lähtien hän toimi bolševikkipuolueen Moskovan komitean jäsenenä ja puoluelehtien toimittajana. Hän osallistui puolueen edustajakokouksiin ja oli mukana valmistelemassa aseellista kapinaa Moskovassa. Lokakuun vallankumouksen jälkeen Armand toimi bolševikkipuolueen Moskovan lääninkomitean byroon ja läänin toimeenpanevan komitean jäsenenä, läänin kansantalousneuvoston puheenjohtajana sekä johti puolueen keskuskomitean naisosaston toimintaa. Kesällä 1920 hän osallistui Kominternin toiseen kongressiin ja toimi kansainvälisen naiskommunistien konferenssin puheenjohtajana.


title: Inessa Armand

text: Armand kuoli koleraan ollessaan lomalla Beslanissa. Hänet on haudattu Punaiselle torille Kremlin muurin viereen.


title: Merja Otava

text: Ulla Merja Tuulikki Otava (vuosina 1958–1986 Schroderus; s. 27. syyskuuta 1935 Helsinki) on suomalainen nuortenkirjailija.


title: Merja Otava

text: Otavan vanhemmat olivat filosofian maisteri Taito Otava ja taiteilija Saimi Karoliina Otava (o.s. Törmänen). Hän valmistui Ateneumista koristetaiteilijaksi vuonna 1958.


title: Merja Otava

text: Otava voitti 1959 WSOY:n järjestämän Anni Swanin muistokilpailun nuorisoromaanillaan "Priska", joka kertoi nuoren tytön siirtymisestä lapsuudesta murrosikään.


title: Nikolai Želvakov

text: Nikolai Aleksejevitš Želvakov (, noin 1860 Vjatka – 22. maaliskuuta 1882 Odessa) oli venäläinen vallankumouksellinen narodnikki.


title: Nikolai Želvakov

text: Nikolai Želvakov syntyi maanmittaajana toimineen kollegioneuvoksen perheeseen. Hän opiskeli Vjatkan kymnaasissa ja työskenteli eri ammateissa. Vuonna 1879 hän muutti Pietariin kuuntelemaan Pietarin yliopiston luonnontieteiden luentoja, liittyi Narodnaja Voljaan ja tutustui Andrei Željaboviin.


title: Nikolai Želvakov

text: Huhtikuussa 1881 Želvakov seurasi Pietarissa Aleksanteri II:n murhaan osallistuneiden teloitusta, minkä jälkeen hän päätti liittyä mukaan Narodnaja Voljan terroritoimintaan. Aluksi hänet määrättiin Donin Rostovin levittämään vallankumouksellista propagandaa. Vuoden 1881 lopussa puolueen toimeenpaneva komitea lähetti hänet Stepan Halturinin ja Mihail Klimenkon kanssa Odessaan toteuttamaan Vera Fignerin johdolla suunniteltua kenraalimajuri V.S. Strelnikovin murhaa.


title: Nikolai Želvakov

text: 18. maaliskuuta 1882 Želvakov ampui Strelnikovia kuolettavasti Odessan rantakadulla, yritti pakoon Halturinin ohjaamilla rattailla, mutta joutui pidätetyksi. Kuulusteluissa hän esittäytyi aatelismies Nikolai Kosogorskiksi ja ilmoitti tappaneensa Strelnikovin toimeenpanevan komitean määräyksestä tämän johdolla suoritetun vallankumouksellisten ankaran vainon takia. Aleksanteri III:n määräyksestä Odessan sotilaspiirin tuomioistuin tuomitsi hänet kuolemaan hirttämällä. Želvakovin oikea henkilöllisyys todettiin hirttotuomion täytäntöönpanon jälkeen.


title: HMS Sikh

text: HMS Sikh on ollut kolmen Britannian Kuninkaallisen laivaston aluksen nimenä.


title: HMS Tartar

text: HMS Tartar on ollut kahdeksan Britannian Kuninkaallisen laivaston aluksen nimenä.


title: Deccan

text: Deccan voi tarkoittaa seuraavia:


title: Loy Krathong

text: Loy Krathong (tai "Loi Krathong", thai ลอยกระทง) on Thaimaassa vuosittain vietettävä valon juhla jossa ihmiset lähettävät kelluvia kynttilälauttoja jokiin ja kanaviin. Juhlaa vietetään thaimaalaisen kuukalenterin 12. kuukauden täydenkuun aikana ja se ajoittuu yleensä marraskuuhun.


title: Loy Krathong

text: Alun perin Loy Krathongia oli "Chong Pa Rieng" (kuninkaallinen kelluvien lyhtyjen seremonia), eli Brahman juhla. Shiva, Vishnu ja Brahma jumalien kunniaksi rakennettiin lyhtyjä käyttäen paperia ja kynttilöitä ja ne asetettiin näytille ihmisten kotipihoille. Kuningas Mongkut (Rama IV) mukautti tavan buddhalaisuuteen vuonna 1863. Uudessa versiossa tehdään monenlaisia lyhtyjä, jotka lahjoitetaan temppeleihin. Lyhtyjä luovutettaessa ihmiset rukoilevat toivoen jotain.


title: Loy Krathong

text: Loy Krathong-juhlassa ihmiset rakentavat krathongin. Krathong on lotuksen muotoinen kelluva kori johon tulee uhrilahja. Perinteisesti krathong valmistetaan kerroksittain banaanipuun rungosta tai lukinliljasta. Nykyään valmistukseen käytetään useimmiten styroksia tai leipää. Krathong koristellaan banaaninlehdillä, kynttilöillä, kukilla ja suitsukkeilla. Välillä lisätään kolikko joenhengille.


title: Loy Krathong

text: Thaimaan pohjoisosassa sijaitsevassa Chiang Maissa juhlaan yhdistyy Yi Peng -perinne, missä öistä tummaa taivasta vasten kohoaa tuhansia kynttilälyhtyjä.


title: KHT-Media

text: KHT-Media Oy on vuonna 1981 perustettu KHT-yhdistyksen omistama yhtiö, joka kustantaa taloushallinnon julkaisuja ja järjestää koulutustilaisuuksia. Vuonna 2012 yrityksen liikevaihto oli 1,7 miljoonaa euroa ja sillä oli 9 työntekijää. KHT-Median toimitusjohtaja on Sanna Alakare.


title: KHT-Media

text: KHT-Media kustantaa taloushallinnon ammattikirjallisuutta. Se on keskittynyt muun muassa taloudellisen raportoinnin oppaisiin ja malleihin sekä lakikäännöksiin. Kirjanimikkeistö sisältää yli 30 tilintarkastukseen, kirjanpitoon, tilinpäätöskäytäntöön, yhteisölainsäädäntöön ja verotukseen liittyvää julkaisua, joista osa julkaistaan myös sähköisinä kustanteina.


title: KHT-Media

text: KHT-Media järjestää liikkeenjohdolle ja taloushallinnon ammattilaisille vuosittain noin 40 jatko- ja täydennyskoulutustilaisuutta, jotka käsittelevät kirjanpitoa, tilinpäätöskäytäntöä, yhteisölainsäädäntöä, tilintarkastusta ja verotusta. Se tarjoaa myös ammatillista täydennyskoulutusta sekä tilintarkastusammattiin valmistavaa koulutusta.


title: Vuoristokinkku

text: Vuoristokinkku on espanjalainen suolaamalla ja ilmakuivaamalla valmistettu kinkku. Espanjalainen ilmakuivattu kinkku jakautuu Jamón Serranoon (joka olisi kirjaimellisesti 'vuoristokinkku') ja Jamón Ibéricoon (iberialainen kinkku). Eroa selvennetään jäljempänä.


title: Vuoristokinkku

text: Aluksi kinkut peitetään kokonaan suolalla, jolloin myös lihan vesipitoisuus alkaa laskea. Tämä vaihe kestää tyypillisesti 20–30 päivää. Sen jälkeen kinkut pestään vedellä ja tarvittaessa suolataan kevyemmin uudelleen. Myöhemmin lihan annetaan kuivua ja kypsyä ilmassa, enimmillään jopa useita vuosia. Valmis tuote on menettänyt jo yli kolmanneksen alkuperäisestä painostaan. Prosessi muokkaa lihan sekä proteiineja että rasvoja ja antaa tuotteelle sen erittäin arvostetun maun ja ulkonäön.


title: Vuoristokinkku

text: Lopullinen tuote on esim. prosciuttoa ja Bayonnenkinkkua


title: Vuoristokinkku

text:
Vuoristokinkussa on, toisin kuin muissa mainituissa, aina sorkka mukana.
Vastaavalla prosessilla valmistetaan myös sikojen lapoja, 'paleta'. Sellainen on pienempikokoisena usein kätevämpi ostos kuin varsinainen kinkku, jonka paino voi olla toistakymmentä kiloa.


title: Vuoristokinkku

text: Vuoristokinkku on erittäin oleellinen osa espanjalaista ruokapöytää. Ravintoloissa sitä saa yleisesti tapaksina tai pieninä annoksina. Kaupasta sitä saa joko valmiiksi viipaloituna ja pakattuna kuten muitakin lihatuotteita. Erityisissä "jamonerioissa", kinkkutuotekaupoissa, tai vähänkin suuremmissa marketeissa siivuja voi ostaa suoraan kinkusta veistettynä. Kokonaisen kinkunkin voi ostaa, ja niiden kappalehinnat voivat parhaissa laaduissa olla hyvin monia satoja euroja.


title: Vuoristokinkku

text:
Kinkkua säilytetään sorkastaan ripustettuna, mutta käyttöön otettaessa se kiinnitetään erityiseen leikkaustelineeseen. Kinkunleikkaajan tärkein työväline on ohut- ja pitkäteräinen ja taipuisa veitsi, "jamonero" tai "cuchillo jamonero", jolla hyvin ohuet viipaleet irrotetaan tarkkaan määritellyllä tavalla ja järjestyksessä. Viipaleet leikataan aina syiden suuntaisesti, mikä saattaa joskus oudoksuttaa pohjoismaiseen kinkunkäsittelyyn tottunutta.
Espanjalaisessa keittiössä vuoristokinkkua käytetään myös muiden ruoka-aineiden ohella makua antamassa. Maku on voimakas ja luonteenomainen, erikoislaatuisella tavalla makea. Loppuun leikatun kinkun luuta ei heitetä pois, vaan se on oivallista raaka-ainetta erilaisiin liemiin ja keittoihin.


title: Vuoristokinkku

text: Vuoristokinkun tuotanto kulutetaan suurelta osin kotimaassa. Espanja on samalla kertaa ilmakypsytetyn kinkun sekä suurin tuottaja että suurin kuluttaja maailmassa.


title: Vuoristokinkku

text: Valtio valvoo ilmaisujen "Jamón Serrano" ja "Jamón Ibérico" käyttöä. Vuoristokinkkutuotteille on myös määritelty alkuperänimitykset (D.O. = Denominacion de Origen), joita tällä hetkellä on kuusi: Dehesa de Extremadura, Guijuelo, Jamón de Huelva, Jamón de Teruel, Los Pedroches ja Jamón de Trevélez. Näistä Teruelin ja Trévelezin alueella tuotetaan nimenomaan serranoa, muilla ibericoa.


title: Vuoristokinkku

text: Nimitykseen on oikeus vain ympäristöystävällisellä tuotteella, joka on valmistettu vapaasti laiduntavasta iberiansiasta, cerdo ibéricosta ("Sus mediterraneus"). Joidenkin tutkijoiden mukaan iberiansika olisi tavallisen kesysian ("Sus scrofa domestica") tavoin villisian alalaji "Sus scrofa mediterraneus".


title: Vuoristokinkku

text: Lisäksi tuotenimestä voi käydä ilmi esimerkiksi, että sikoja on ennen teurastusta ruokittu osittain tai kokonaan tammenterhoilla (bellota). Jos kinkun etiketissä lukee Jamón Ibérico de Bellota, voi kilohintakin olla kolminumeroinen.


title: Vuoristokinkku

text: Tummasta ja lähes mustajalkaisesta iberiansiasta (ja siitä tehdystä kinkusta) käytetään myös epävirallista nimitystä "pata negra" eli mustajalka. Nimitykselle on kehittynyt espanjan kieleen huippulaatua tarkoittava merkitys: esimerkiksi voitaisiin sanoa, että "Rolls Royce on autojen pata negraa". Virallisissa yhteyksissä pata negrasta ei enää puhuta, vaan siitä on päinvastoin haluttu eroon sen harhaanjohtavuuden vuoksi; valmiin tuotteen väristä ei rotua aina voi silmämääräisesti erottaa.


title: Vuoristokinkku

text: Nimitykseen oikeutettuja kinkkuja valmistetaan useista muista sikaroduista, joita kutsutaan yhteisnimellä "cerdo blanco". Sikojen kasvatusolosuhteet vaihtelevat, samoin jonkin verran valmistusprosessit, mutta ne on tarkkaan määrätty asianomaisen D.O.-alueen säännöissä.


title: Vuoristokinkku

text: "Valkoisia sikoja" kasvatetaan kaikkialla Espanjassa, mutta vain D.O.-määritykset täyttävä tuote saa käyttää nimiketta "Jamón Serrano".


title: Vuoristokinkku

text: Espanjassa tuotetaan myös hyvin paljon vuoristokinkkuja (ja lapoja), jotka eivät ole oikeutettuja sen enempää Jamón Serrano- kuin Jamón Ibérico -merkintäänkään. Esimerkiksi Teruelissa vain 10 % tuotannosta on D.O.-merkinnällä varustettua Jamón Serranoa.


title: Vuoristokinkku

text: Tällaisten tuotteiden etiketeissä esiintyy muunlaisia merkintöjä ja mainosilmaisuja, joista yksi yleisimpiä on pelkkä "Jamón curado (=kypsytetty)". Nämä ovat vastaavasti paljonkin huokeampia, joten hinta-laatusuhde voi olla niissä jopa erinomainen.


title: Aila Nissinen

text: Aila Karin Sigrid Nissinen (5. helmikuuta 1916 Rantasalmi – 11. joulukuuta 1973 Helsinki) oli suomalainen lastenkirjailija ja kääntäjä.


title: Aila Nissinen

text: Oman tuotantonsa ohella Nissinen myös suomensi lastenkirjallisuutta, muun muassa H. C. Andersenin ja Grimmin veljesten satuja.


title: Kustaa Rasku

text: Kustaa Olavi Rasku (23. toukokuuta 1934 Nurmo – 9. lokakuuta 2010 Seinäjoki) oli suomalainen pesäpalloilija.


title: Kustaa Rasku

text:
Toistakymmentä vuotta Nurmon Jymyn edustusjoukkueen lukkarina pelannut Kustaa (Köpi) Rasku saavutti SM-pronssia 1956, jolloin hänet valittiin myös vuoden lukkariksi. Pelasi Itä-Länsi -ottelussa 1956, -58 ja -60 ja oli Lännen B-yhdistelmän lukkarina 1957.
Ulkopelissä Rasku muodosti voimakaksikon ykkösvahti Jussi Kitinojan kanssa. Tämä pallottelu sai yleisöltä nimen "raksuttelu".


title: Kustaa Rasku

text: Yleisurheilussa Rasku saavutti kiekonheiton pm-hopeaa ja SOU:n mestaruuspronssia.


title: Golden Globe 2010

text: Golden Globe 2010 oli järjestyksessään 67. Golden Globe -palkintogaala, jossa jaettiin palkintoja vuoden 2009 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 17. tammikuuta 2010. Gaalan juonsi Ricky Gervais ja se lähetettiin ensimmäistä kertaa suorana lähetyksenä.


title: Golden Globe 2010

text: Voittajat on listattu ensimmäisenä ja lihavoitu.


title: Belus

text: Belus on norjalaisen yhden miehen black metal -yhtye Burzumin 8. maaliskuuta 2010 julkaistu albumi. Se on ensimmäinen Vikernesin vapautumisen jälkeen tuotettu. Levyn alkuperäinen nimi oli "Den Hvite Guden" ("Valkoinen jumala"), mutta ettei nimeä olisi luultu rasistiseksi Vikernes nimesi levyn uudelleen. Albumi ylsi Suomen virallisella albumilistalla sijalle 8.


title: Nissinen

text: Nissinen on suomalainen sukunimi, joka on muun muassa seuraavilla henkilöillä:


title: Tapaus-verrokkitutkimus

text:
Tapaus-verrokkitutkimus () on erityisesti epidemiologiassa, mutta myös yhteiskuntatieteissä (esim. sosiologia ja kriminologia) käytettävä tutkimusmenetelmä. Siinä verrataan koehenkilöitä joilla on tutkittava sairaus tai oire ("tapaukset") mahdollisimman samanlaisiin koehenkilöihin joilla sitä ei ilmene ("verrokit"). Tavoitteena on tyypillisesti selvittää koehenkilöiden ominaispiirteiden tai erilaisten altistumisten yhteyttä sairauteen.
Tapaus-verrokkitutkimus on havainnoiva tutkimusmenetelmä. Tämä tarkoittaa sitä, että koehenkilöiden jako koe- ja kontrolliryhmiin määräytyy tutkijasta riippumattomasti. Tutkija siis vain tarkkailee tai havainnoi näitä kahta ryhmää, vaikuttamatta itse suoraan tapahtumiin (esim. sairauden syntyyn), ja vertailee ryhmiä oletetun kausaalisuuden suhteen. Monesti tutkimus on takautuvaa eli retrospektiivistä, jolloin aineisto perustuu jo tapahtuneisiin asioihin.


title: Tapaus-verrokkitutkimus

text: Toinen havainnoiva tutkimusmenetelmä, johon tapausverrokkitutkimus on verrattavissa, on kohorttitutkimus. Siinä tiettyä ihmisryhmää (kohortti), jossa osa on altistuneita jollekin muuttujalle ja osa ei, seurataan ajan mittaan. Havainnoivan tutkimuksen vastakohta on kokeellinen tutkimus, jossa tutkija jakaa henkilöt koe- ja kontrolliryhmään, joista koeryhmä saa tutkittavan ”käsittelyn” (esim. rokotteen) ja kontrolliryhmä ei saa tutkittavaa käsittelyä.


title: Tapaus-verrokkitutkimus

text: Ensimmäisenä tapaus-verrokkitutkimusta on käyttänyt William August Guy vuonna 1843, joka tutki tällä asetelmalla ammatin ja keuhkotuberkuloosin välistä yhteyttä. Hän vertaili keuhkotuberkuloosiin kuolleiden osuuksia eri ammateissa ja lisäksi hän vertaili keuhkotuberkuloosia sairastavien miesten ammatteja muita tauteja sairastavien miesten ammatteihin. 1920-luvulla tapaus-verrokkitutkimusta käytettiin syöpään altistavien syiden tutkimiseen. Vuonna 1920 Broders löysi yhteyden piipun polttamisen ja huulisyövän välille. Lane-Claypon teki ensimmäisen suuren sairaalapohjaisen tapaus-verrokkitutkimuksen vuonna 1926, jossa löydettiin ensimmäisen kerran yhteys matalan hedelmällisyyden ja rintasyövän välille. Tutkimuksen toisti vuonna 1931 Wainwright. Lombard ja Doering puolestaan löysivät vuonna 1928 yhteyden tupakoimisen ja suusyövän välillä.


title: Tapaus-verrokkitutkimus

text: Yksi merkittävimmistä epidemiologisista tapaus-verrokkitutkimuksista on Richard Dollin ja Bradford Hillin tutkimus tupakoinnin ja keuhkosyövän yhteydestä vuosina 1950 ja 1952. Vuoden 1950 tutkimuksessa he tutkivat, onko ilmansaasteiden lisääntyminen vai tupakoinnin yleistyminen aiheuttanut keuhkosyöpätapausten lisääntymisen. Tutkimus oli järjestetty siten, että 20 Lontoolaista sairaalaa pyydettiin ilmoittamaan kaikki sairaalaan kirjautuneet keuhko-, maha-, paksusuoli- ja peräsuolisyöpäpotilaat. Ilmoituksen jälkeen nämä potilaat käytiin haastattelemassa ja samalla etsittiin ja haastateltiin vastaava kontrolliryhmän potilas (jolla ei ollut syöpää). Yhteensä koehenkilöitä oli 2475, joista 709 oli keuhkosyöpätapauksia ja 709 oli kontrolliryhmään kuuluneita henkilöitä. Koska tupakointi alkoi ennen syövän ilmaantumista, oli oletettavaa, että tupakointi aiheutti keuhkosyöpää ennemmin kuin toisin päin. He eivät myöskään pystyneet keksimään syytä, joka aiheuttaisi sekä tupakoinnin aloittamisen että taudin ilmaantumisen, joten johtopäätös oli, että tupakointi on tärkeä tekijä keuhkosyövän kehittymisessä. Lisäksi he huomasivat, että tupakoinnin määrän kasvu lisäsi keuhkosyövän kehittymisen todennäköisyyttä.


title: Tapaus-verrokkitutkimus

text: Koska vuoden 1950 tutkimus oli keskittynyt Lontooseen, päättivät he vuonna 1952 laajentaa tutkimusta myös muihin osiin maata. Muutoksena edelliseen tutkimukseen oli myös, että kontrolliryhmään kuului muita kuin syöpää sairastavien lisäksi myös syöpäpotilaita, joiden syövän taustalla oli todennäköisesti jokin muu syy kuin tupakointi (esimerkiksi maha- tai paksusuolisyöpä). Tutkimuksessa oli (1948–1952) mukana yhteensä 4342 koehenkilöä, joista 1488 oli keuhkosyöpäpotilaita (koeryhmä), 1467 henkilöä oli koehenkilöitä vastaavassa kontrolliryhmässä ja 1278 oli muita kontrolliryhmän henkilöitä (muut syöpäpotilaat). Myöskään tämän tutkimuksen perusteella ei löydetty vaihtoehtoista selitystä keuhkosyövän lisääntymiselle, joten johtopäätös oli sama: tupakointi nostaa keuhkosyöpään sairastumisen todennäköisyyttä.


title: Tapaus-verrokkitutkimus

text: Dollin ja Hillin tutkimukset ovat yksi merkkipaalu tapaus-verrokkitutkimuksen käytössä epidemiologiassa. Tätä tutkimusmallia käytetään vielä nykyäänkin epidemiologisessa tutkimuksessa. 1950-luvun puolesta välistä 1970-luvun puoleen väliin mennessä tapaus-verrokkitutkimusten määrä kasvoi seitsenkertaiseksi. Dollin ja Hillin tutkimusta seurasi monta onnistunutta tapaus-verrokkitutkimusta mm. AB0-veriryhmien yhteydestä mahasyöpään, ensimmäisen raskauden ajankohdan yhteydestä rintasyöpään sekä maksasyövän ja hepatiitti B:n yhteydestä. 1980-luvulla havaittiin toksisen shokkioireyhtymän (TSS) ja tamponin käyttämisen välinen yhteys ja 2000-luvun taitteessa tapaus-verrokkitutkimuksella on pyritty tunnistamaan Alzheimerin taudin riskitekijöitä.


title: Tapaus-verrokkitutkimus

text: Tärkeää on määritellä huolellisesti tutkimuksen kohteena oleva sairaus tai ominaisuus. Tapaukset saadaan yleensä kerättyä väestörekisterien, erilaisten järjestöjen, sairaaloiden tai klinikoiden kautta. Väestörekisteristä saatu tieto on tarkkaa ja kattavaa, mutta käytännön rajoituksena on tapausten tunnistamisen hitaus ja otantaharha, joka johtuu kuolleiden poisjättämisestä. Sairaalan kautta tapaukset saadaan nopeasti ja henkilöiden suostuminen tutkimukseen on todennäköistä, mutta perusjoukon määrittäminen saattaa olla hankalaa. Tapausten poissulkemiseen voidaan käyttää kriteereitä, mutta näitä kriteerejä pitää käyttää tasapuolisesti sekä koe- että kontrolliryhmän jäsenten poissulkemiseen. Kriteerien tarkoituksena on rajoittaa perusjoukkoa. Koehenkilöitä voidaan poissulkea esimerkiksi hankalasti saavutettavan asuinpaikan tai vieraskielisyyden perusteella.


title: Tapaus-verrokkitutkimus

text: Kontrolliryhmän henkilöiden valintaan on kolme perusperiaatetta: ”Study-Base”-periaate, sekoittavien tekijöiden hallitsemisperiaate (engl.deconfounding principle) sekä verrattavissa olevan tarkkuuden periaate (engl. comparable accuracy principle). ”Study-Base”-periaateen mukaan kontrolliryhmän jäsenet tulee valita satunnaisesti perusjoukosta samaan aikaan kuin tapaukset on valittu. Mikäli kontrolliryhmän henkilöt valitaan jälkikäteen, päivämäärät, joista kontrolliryhmän jäsen valitaan, tulee valita satunnaisesti. Tämä periaatteen mukaan koeryhmän ja kontrolliryhmän henkilöiden poissulkemiseen täytyy käyttää samoja kriteereitä. Sekoittavien tekijöiden hallitsemisperiaatteen mukaan kontrollihenkilöiden ositetulla otannalla voidaan parantaa sekoittavien tekijöiden hallintaan tarkoitettuja analyysejä. Verrattavissa olevan tarkkuuden periaate puolestaan sanoo, että kontrolliryhmän henkilöt tulee valita siten, että mittausvirheet ja kovariaatit ovat verrattavissa tapausten mittausvirheisiin. Tämän periaatteen perustaksi on ehdotettu esimerkiksi, että kuolleille tapauksille valitaan kuolleet verrokit.


title: Tapaus-verrokkitutkimus

text: Verrokit kerätään esimerkiksi survey-otannan avulla, valitsemalla verrokit tapausten naapureiden ja ystävien joukosta tai sairaaloiden kautta. Yleensä tapauksia ja verrokkeja valitaan sama määrä, jotta tilastollinen testaus olisi optimaalista. Kontrolliryhmiä voi olla yksi tai useita: aiemmin käytäntönä on käyttää useita kontrolliryhmiä, mutta nykyään ollaan enenevissä määrin menossa kohti yhden kontrolliryhmän käyttämistä. Monen kontrolliryhmän käytön etuna on pidetty, että se tarjoaa validimman pohjan yleistämiselle. Tätä on perusteltu esimerkiksi sillä, että tulokset ovat pitävämpiä silloin, kun koeryhmä eroaa monesta eri kontrolliryhmästä verrattuna siihen, että koeryhmä eroaisi vain yhdestä kontrolliryhmästä. Yhden kontrolliryhmän käyttöä kannattavat puolestaan sanovat, että yleensä on olemassa yksi ”paras” kontrolliryhmä, jolloin monen kontrolliryhmän käyttäminen on vain resurssien hukkaamista.


title: Tapaus-verrokkitutkimus

text: Tapaus-verrokkitutkimuksissa pystytään laskemaan ristitulosuhde OR (engl.Odds Ratio), joka kuvaa altistukseen liittyvän riskin suuruutta. Kuvataan aineistoa ristiintaulukolla, jossa on havaitut frekvenssit tapauksista ja verrokeista tutkittavan altistuksen tai ominaisuuden suhteen:


title: Tapaus-verrokkitutkimus

text: Ristitulosuhde lasketaan tällöin kaavalla:


title: Tapaus-verrokkitutkimus

text:
Halutaan tutkia keuhkosyövän ja tupakoinnin välistä yhteyttä. Tutkimukseen valitaan 500 keuhkosyöpään sairastunutta (tapaukset) ja vastaavasti 500 verrokkia. Keuhkosyöpään sairastuneista 330 tupakoi ja 170 ei tupakoinut, kun taas verrokkiryhmässä 110 henkilöä tupakoi ja 390 henkilöä ei tupakoinut. Näistä tiedoista saadaan seuraavanlainen taulukko:
Lasketaan nyt ristitulosuhde:


title: Tapaus-verrokkitutkimus

text: Tapaus-verrokkitutkimukset ovat halpoja ja nopeita toteuttaa, koska sairaus tai ominaisuus on jo valmiiksi olemassa eikä tarvitse tuhlata niin paljon aikaa tai rahaa tutkimuksen järjestämiseen kuin kokeellisessa tutkimuksessa tai kohorttitutkimuksessa. Tapauksia on myös helposti saatavilla riittävät määrät ja lisäksi aineisto on helppo kerätä. Tapaus-verrokkitutkimuksessa on mahdollista tutkia samanaikaisesti monia riskitekijöitä ja niistä voidaan saada alustavia tuloksia myöhempiä tutkimuksia varten. Niillä on myös mahdollista tutkia sellaisia aiheita, joita ei olisi eettistä tutkia kokeellisella tutkimuksella. Esimerkiksi haluttaessa tutkia jonkin vamman vaikutusta työkykyyn ei olisi eettistä tehdä kokeellista tutkimusta, koska koehenkilöille jouduttaisiin aiheuttamaan (mahdollisesti pysyvää) haittaa tutkimustulosten saamiseksi. Tapaus-verrokkitutkimuksella on myös mahdollista tutkia hyvin harvinaisia sairauksia.


title: Tapaus-verrokkitutkimus

text: Havainnoivat tutkimukset ovat herkkiä sekoittaville tekijöille, otantaharhalle, mittausvirheille ja puuttuvalle tiedolle. Otantaharha johtuu siitä, että otanta ei ole tapahtunut satunnaisesti. Usein esimerkiksi verrokkiryhmä joudutaan keräämään monesta eri lähteestä kuin tapaukset, jolloin verrokkiryhmä saattaa olla ”liian hyvä” tai ”liian huono”. Tästä seuraa, että ryhmät eivät ole vertailukelpoisia vaan riippuvuudet saattavat olla liian heikkoja tai liian vahvoja. Usein myös sellaiset henkilöt, joilla on sekä tutkimuksen kohteena oleva sairaus tai ominaisuus ja siihen liittyvä riskitekijä, saattavat tulla herkemmin valituksi tutkimukseen verrattuna henkilöihin, joilla on vain toinen näistä (joko riskitekijä tai sairaus).


title: Tapaus-verrokkitutkimus

text: Mittausvirheitä ilmenee esimerkiksi retrospektiivisyyden vuoksi. Koska tietojen keruu tehdään usein takautuvasti ja haastattelemalla, tietojen luotettavuus ei välttämättä ole paras mahdollinen. Koehenkilöllä ei ole välttämättä kunnollisia muistikuvia aiemmista altistuksista tai altistuneet koeryhmän jäsenet saattavat muistaa asioita eri tavalla (esimerkiksi taudin aiheuttamien muutosten vuoksi) kuin altistumattomat kontrolliryhmän jäsenet. Myös haastattelijat saattavat tallentaa tai kysyä tietoja eri lailla, jos he tietävät, ketkä koehenkilöistä ovat koeryhmää ja ketkä kontrolliryhmää (esimerkiksi olemalla huolellisempia koeryhmän henkilöiden kanssa).


title: Ravistettava, omskakas

text: Ravistettava, omskakas – toisinajattelijan käsikirja on vuonna 2009 ilmestynyt tv-tuottaja Saku Tuomisen ja tutkija Katja Lindroosin kirjoittama kirja elämänhallinnasta ja luovuudesta.


title: Ravistettava, omskakas

text: Tekijät sanovat kirjoittaneen oppaan keinoista, joilla voi oppia ”ravistamaan” – päästämään irti vanhoista tavoista ja tottumuksista. Tavoitteena on kyky selviytyä haasteista ja kiireellisestä työelämästä. Kirjoittajien näkemyksen mukaan ravistaminen ei ole tekniikka vaan "tapa suhtautua elämään. Siihen tarvitaan paitsi uusia ideoita, myös uusia tapoja ideoida".


title: Pesäpallon SM-sarja 1956

text:
Pesäpallon SM-sarja kasvoi kunnon mammuttisarjaksi vuonna 1956, kun siihen osallistui kokonaista 15 joukkuetta. Jyväskylän Kiri voitti mestaruuden.
Kamppailu sekä mitaleista että säilymisestä oli äärimmäisen tiukkaa. Tuttuun tapaan lopulliset ratkaisut saatiin vasta juoksusuhteita laskemalla. Lahden Mailaveikkojen kohtaloksi koitui tätä kautta putoaminen.
Lahden viimeinen ottelu oli kotikamppailu Kiriä vastaan. Kirillä panoksena Suomen mestaruus, Lahdella sarjassa säilyminen. Kiri veti ottelussa pidemmän korren.


title: Pesäpallon SM-sarja 1956

text: Työväen Mailapojilta taas juuri sarjan ainoa tappio Lahdelle elokuun lopussa riisti mestaruuden omista käsistä. Vaikka loppukausi menikin voitosta voittoon, ei se enää riittänyt Kirin saavuttamiseen. Hopeat joukkue varmisti viimeisessä ottelussaan, vaikka Hamina nousikin viimeisessä vuorossaan aina juoksun päähän.


title: Pesäpallon SM-sarja 1956

text: Naisten Suomen mestaruuden voitti Helsingin Pallo-Toverit menettämättä pistettäkään kuudessa ottelussa.


title: Pesäpallon SM-sarja 1956

text:
Neljä viimeistä joukkuetta putosi sarjasta. Tilalle nousivat Suomensarjan lohkovoittajat Hongikon Nuorisoseuran Urheilijat, Katajanokan Haukat, Harjavallan Jymy ja Muhoksen Urheilijat
Kunnarista 2 pistettä.


title: Pesäpallon SM-sarja 1956

text: Nurmo ja Savonlinna putosivat.


title: Pesäpallon SM-sarja 1956

text:
Pallo-Toverit: Aili Nieminen,
Anja Riski,
Irmeli Krogerus,
Leena Liimatainen,
Leena Pakkanen,
Marja Muukkonen,
Riitta Vihuri,
Seija Knuutila,
Sinikka Takasalo,
Urpu Kosonen,
Sinikka Koskela.


title: Säiliöauto

text: Säiliöauto on yleensä erilaisia nestemäisiä aineita, kuten polttonesteitä, muita kemikaaleja, maitoa tai vettä kuljettava moottoriajoneuvo. Joskus säiliöautoja käytetään myös puolikiinteän tai irtonaisen massatavaran, esimerkiksi rehujen tai jauhojen kuljetukseen. Tavallisimmin säiliöautoilla tarkoitetaan kuitenkin öljystä jalostettuja öljytuotteita, kuten polttoöljyjä tai bensiiniä kuljettavia tieliikenneajoneuvoja.


title: Säiliöauto

text: Suuret säiliöautot ovat yleensä kapasiteetiltaan 20800 litrasta 34000 litraan. Pienempien säiliöautojen tilavuus on pienempi kuin 11000 litraa. Autojen koko on viimeisen 50 vuoden aikana kasvanut tuntuvasti, sillä esimerkiksi 1960-luvun alussa säiliöautojen sallittu tilavuus oli Suomessa enintään viisi kuutiometriä. Autot voivat olla joko itsekantavia tai kantavalle alustalle kiinnitettyjä säiliöitä. Suomessa Hollming on valmistanut erikoiseen suunnitteluratkaisuun perustuneita itsekantavia säiliöautoja, joissa säiliö toimi samalla auton runkona. Akselistot ja ohjaamo liitettiin suoraan kiinni säiliöön, jolloin ajoneuvolle saatiin parempi hyötykuorma. Näitä erikoisia säiliöautoja valmistettiin vuosina 1980–1985 noin sata kappaletta.


title: Säiliöauto

text: Suomessa oli vuonna 2006 liikenteessä yhteensä noin 400 niin sanottujen kirkkaiden tuotteiden säiliöautoa (bensiini, dieselöljy, kevyt polttoöljy) ja noin 60 raskaiden öljytuotteiden säiliöautoa. Lisäksi käytössä oli muutamia kymmeniä muiden öljytuotteiden kuten nestekaasun kuljetukseen. Öljykuljetuksiin sopivien tankkiautojen määrä on 2000-luvulla puolittunut 1990-luvun tasosta. Suomen säiliöautokannan pienenemistä pidetään jopa uhkana maan energiahuollolle mahdollisessa kriisitilanteessa. Vähennys johtuu pääosin öljyn markkinaosuuden pienenemisestä kiinteistö- ja aluelämmityksessä. Kaluston riittävyyden arvioidaan joutuvan koetukselle, jos öljyä jouduttaisiin äkkiä kuljettamaan suuria määrin varastoista lämpölaitoksille.


title: Säiliöauto

text: Säiliöautoja käytetään yleisesti myös lypsykarjan pidossa maidon kuljetukseen suoraan tilatankeista meijereihin. Lisäksi niitä käytetään muun muassa talous- ja sammutusveden kuljetukseen. Pohjaveden ehtyessä tai pilaantuessa puhdasta vettä joudutaan säännöstelemään ja kuljettamaan yhdyskunnille säiliöautoilla pitkienkin matkojen takaa. Pelastuslaitoksilla on puolestaan tulipalojen sammutusta varten käytettävissään säiliöyksiköiksi kutsuttuja säiliöautoja, etenkin alueilla, joille ei ole rakennettu vesipostiverkostoa. Suomessa pelastuslaitoksilla oli vuonna 2008 säiliöautoja lähes 600 kappaletta.


title: ProMan

text: ProMan Oy on Suomen vanhimpia yrityskauppaan erikoistuneita yrityksiä. Sen toimialaa ovat M&A-projektien toteutus, corporate finance -neuvontapalvelut ja yrityskaupan neuvontapalvelut yritysten omistajille ja johdolle. Lisäksi se toimii sertifioituna neuvonantajana First North -listautumisissa. ProManin toiminta on räätälöity keskisuurten yritysten tarpeisiin ja palvelemaan suurimpia yrityksiä niiden päätöksissään luopua liiketoimintayksiköistä ja uusien liiketoimintojen hankinnassa. Tyypillinen kaupan koko on 2–50 miljoonaa euroa.


title: ProMan

text: ProManin perusti vuonna 1988 sen nykyinen toimitusjohtaja Lars Wikholm. ProMan työllistää yrityskaupan neuvontapalveluissa kuusi henkilöä Suomessa ja yhden Virossa. Lisäksi yrityksellä on oma kolmen hengen Advisor Board.


title: ProMan

text: ProManin pääkonttori sijaitsee Helsingissä Korkeavuorenkadulla ja aluekonttorit Porvoossa ja Salossa. Virossa toimii tytäryhtiö ProMan Eesti Oü. ProMan on vuodesta 2002 lähtien ollut Suomen edustaja kansainvälisessä IMAP-yrityskauppaketjussa (International Network of M&A Partners). IMAP-jäsenyyden kautta se on ollut mukana toteuttamassa kansainvälisiä yritysjärjestelyjä.


title: ProMan

text: ProMan on yhdessä pohjoismaisten IMAP-kumppaneidensa kanssa toteuttanut eniten yrityskauppoja Pohjoismaissa vuosina 2007, 2008 ja 2009. Vuonna 2009 ProMan toteutti suomalaisista yrityskaupan neuvonantajayrityksistä eniten yrityskauppoja Suomessa. Perustamisestaan lähtien se on ollut mukana toteuttamassa yli sataa yrityskauppaa.


title: Afganistanin historia

text: Silkkitien varrella sijaitsevalla Afganistanilla on myrskyinen historia. Afganistan kuului 500-luvulla eaa. Persian valtakuntaan, 300-luvulla eaa. Aleksanteri Suuren valtakuntaan. Islam levisi maahan perustamisensa jälkeen 600-luvulla arabivalloittajien myötä, syrjäyttäen idästä tulleen buddhalaisuuden. 900-luvun lopulla maan valloittivat turkkilaiset ghaznavidit. Mahmud Ghaznilainen (998-1030) yhdisti edeltäjiensä valloitukset ja hyökkäsi Intiaan asti. Vuonna 1219 maan valloittivat mongolit Tšingis-kaanin johdolla ja Timur Lenk seuraavalla vuosisadalla ja Persia jälleen 1700-luvulla.


title: Afganistanin historia

text: Afganistan itsenäistyi emiraattina vuonna 1746 Ahmad Shad Durranin johdolla, kun persialaishallitsija Nadir Shah oli murhattu. Durranin valtakunta ulottui Mashadista lännessä Kashmiriin ja Delhiin idässä ja Amu Darya -joelta Arabianmerelle.


title: Afganistanin historia

text:
1800-luvulla sodittiin kaksi afgaanisotaa kun Iso-Britannia yritti valloittaa Afganistanin estääkseen Venäjää saamasta sitä. Ensimmäisessä sodassa 1838–1842 britit valtasivat maan Persian pyrittyä alueelle Venäjän kannustamana ja asettivat valtaistuimelle Shuja Shah Durranin. Afgaanit ajoivat miehittäjät maasta ja Kabulin 4 000 miehen varuskunnasta vain yksi pääsi pakoon Jalalabadiin. Tämän jälkeen toinen brittiläinen retkikunta kävi vapauttamassa vangit Kabulista.
Toinen afgaanisota käytiin 1878–1880 kun emiiri Shere Ali kieltäytyi hyväksymästä Ison-Britannian lähetystöä Kabulissa. Kenraali Sir Frederick Roberts valloitti Kabulin ja Kandaharin 1880 ja valtaistuimelle asetettiin emiiri Abdur Rahman Khan (1880–1901). Shere Ali joutui maanpakoon ja Afganistan joutui luovuttamaan ulkopoliittisen määräysvallan Isolle-Britannialle, mutta säilytti sisäisen itsehallinnon.


title: Afganistanin historia

text: Vuoden 1893 sopimus määräsi Afganistanin ja Brittiläisen Intian (nyk. Pakistan) rajaksi Sir Mortimer Durandin mukaan nimetyn ns. Durandin linjan.


title: Afganistanin historia

text: Ensimmäisen maailmansodan aikana Afganistan pysyi puolueettomana, huolimatta saksalaisten kapinakiihotuksesta brittiläisen Intian raja-alueilla. Abdur Rahmanin poika ja seuraaja Habibullah murhattiin 1919. Mahdollisesti murhasta vastuussa olleet olivat brittejä vastustavia perheenjäseniä. Kolmas poika Amanullah (1919–1929) aloitti kolmannen afgaanisodan Intiaa vastaan ja sotaan väsyneet britit tunnustivat Afganistanin itsenäisyyden Rawalpindin sopimuksella 19. elokuuta 1919. Amanullah katkaisi maansa eristyksen ja teki matkan Euroopassa ja Turkissa 1927. Hän ihastui Atatürkin uudistuksiin ja otti itsekin käyttöön osan niistä. Hunnun kielto ja naisten koulutus herätti kuitenkin vastustusta heimoissa ja marraskuussa 1928 puhkesi sisällissota. Amanullah joutui luopumaan valtaistuimesta tammikuussa 1929 kun tadžikki Habibullah Kalakani (kutsumanimeltään "Bacha-i-Saqao", "vedenkantajan poika") valloitti pääkaupungin.


title: Afganistanin historia

text: Amanullahin serkku Nadir Khan voitti ja teloitti Habibullahin lokakuussa 1929, julistaen itsensä kuninkaaksi pastuheimojen tuella nimellä Nadir Shah. Hänet kuitenkin salamurhattiin neljä vuotta myöhemmin. Nadir Khanin 19-vuotias poika Mohammad Zahir Shah nousi valtaistuimelle ja hallitsi 1933–1973, jolloin maassa koettiin pitkä vakauden aika.


title: Afganistanin historia

text: Mohammed Zahir Shah aloitti rohkeita uudistuksia, jotka jäivät kuitenkin puolitiehen. Hän sääti 1964 perustuslain ja perusti kaksikamarisen parlamentin, johon kuningas nimitti kolmanneksen edustajista, kolmannes valittiin maakuntien neuvostoista ja kolmanneksen valitsi kansa. Zahir Shahin demokratiakokeilu synnytti puoluejärjestelmän, jossa olivat edustettuna sekä äärioikeisto että vasemmisto. Vasemmistoon kuului Afganistanin kansandemokraattinen puolue (HDKA), jolla oli läheiset suhteet Neuvostoliittoon. Se jakautui kuitenkin 1967 Nur Muhammad Tarakin ja Hafizullah Aminin johtamaan Khalq-siipeen, jota tuki armeija sekä Parcham-ryhmään, jotka johti Babrak Karmal.


title: Afganistanin historia

text: Zahirin pääministerinä oli vuosina 1953–1963 hänen serkkunsa Mohammed Daoud Khan. Daoud haki sotilas- ja talousapua sekä Yhdysvalloista että Neuvostoliitosta ja teki uudistusmielisiä sosiaalisia uudistuksia. Mohammed Daoud Khan syöksi serkkunsa kuningas Mohammed Zahir Shahin vallasta armeijan tuella vuonna 1973 vuosina 1971–1972 maata koetelleen kuivuuden jälkeen.


title: Afganistanin historia

text: 27. huhtikuuta 1978 HDKA kaappasi vallan armeijan upseereiden avulla. Pääsihteeri Nur Muhammad Tarakista tuli maan vallankumousneuvoston presidentti ja pääministeri. Kahdeksantoista ensimmäisen vallassaolokuukautensa aikana HDKA aloitti marxistisen uudistusohjelman, joka kohtasi välittömästi vastarintaa. Erityistä vastarintaa kohtasi maauudistus ja avioliittotapoihin puuttuminen. Laajamittainen todellisten ja epäiltyjen poliittisten vastustajien vaino herätti myös vastustusta.


title: Afganistanin historia

text: Kesällä 1978 Nuristanin alueella Itä-Afganistanissa alkoi kapina, joka levisi pian koko maahan. Joulukuussa 1978 Afganistanin kommunistihallitus solmi Neuvostoliiton kanssa yhteistyö- ja avunantosopimuksen. Neuvostoliitto alkoi lähettää sotilasapua maan sisällissotaa käyvälle hallitukselle.


title: Afganistanin historia

text: HDKA:n Parcham-siipi syrjäytettiin hallituksesta jo kesällä 1978 ja kovaotteiset puhdistukset käynnistyivät myös puolueen sisällä. Syyskuussa 1979 kommunistipuolueen pääministeri Hafizullah Amin, syrjäytti presidentti Tarakin ja laajensi vastustajiensa puhdistuksia. Suhteet kuitenkin kiristyivät Neuvostoliittoon Hafizullah Aminin kieltäydyttyä suurvallan neuvoista. 24. joulukuuta 1979 Neuvostoliiton laskuvarjojoukot saapuivat Kabuliin ja 26. päivä Hafizullah Amin surmattiin presidentinpalatsin valtauksessa. Neuvostoliitto toi maahan Tšekkoslovakiassa maanpaossa olleen Parcham-ryhmittymän Babrak Karmalin, josta tehtiin pääministeri.


title: Afganistanin historia

text: Maahan virtasi pohjoisesta noin 120 000 miestä Neuvostoliiton joukkoja, jotka eivät kuitenkaan saaneet maasta hallintaansa kuin viidenneksen. Afganistanin sodassa Neuvostoliiton joukkoja ja sen valtaan nostamaa uutta Afganistanin hallitusta vastassa olivat mujahideen-sissit joita Kiina, Pakistan, Saudi-Arabia ja Yhdysvallat tukivat.


title: Afganistanin historia

text: 1980-luvulla Afganistanin sota sekä vei Neuvostoliiton resursseja että heikensi sen suhteita kaikkiin länsimaihin ja islamilaisiin maihin. Vuonna 1988 solmittiin Geneven sopimukset Pakistanin, Afganistanin, Yhdysvaltain ja Neuvostoliiton välillä, joissa sovittiin etteivät suurvallat puuttuisi maiden sisäisiin asioihin ja luvattiin pakolaisten paluu maahan ilman pelkoa rangaistuksista. Neuvostoliiton joukkojen vetäytymisen sovittiin tapahtuvan 15. helmikuuta 1989 mennessä.


title: Afganistanin historia

text: Mujahideen-ryhmittymät eivät olleet osallisena sopimuksessa ja kieltäytyivät sen ehdoista. Sisällissota jatkui Neuvostoliiton vetäytymisen jälkeen ja Afganistanin sen hetkinen Najibullahin hallitus romahti viimein vuonna 1992 uzbekkikenraali Abdul Rashid Dostumin loikkaukseen. Mujahideenit valtasivat Kabulin, jota seurasi uusi taistelu eri ryhmittymien välillä. Kabulia hallitsemaan perustettiin huhtikuussa 1992 islamilainen jihad-neuvosto. Toukokuussa itsensä presidentiksi valitutti kuitenkin professori Burhanuddin Rabbani. Elokuussa 1992 presidentin ja Gulbuddin Hekmatyarin Hezb-i-Islamin kannattajien välillä puhkesi raskaita taisteluja. Taistelut jatkuivat hajanaisina tammikuuhun 1994 asti, jolloin kenraali Abdul Rashid Dostumin puolenvaihto aiheutti raskaita taisteluja Kabulissa ja maan pohjoisosassa. Tadžikkien Rabbani ja Ahmad Shah Massoud Jamiat-liike piti hallissaan Kabulin.


title: Afganistanin historia

text: Vuonna 1994 alkoi voimistua Taliban-liike, joka sai kyseisenä vuonna vallattua Kandaharin paikalliselta sotapäälliköltä. Talibanin voima kasvoi ja se sai syyskuussa 1996 haltuunsa Kabulin ja vuoden 1998 lopulla hallitsi 90 % maasta. Talibanin islamintulkinta perustui paštuheimojen traditioon ja se sai kuuluisuutta naisten kaltoinkohtelulla. Lisäksi Taliban vainosi vähemmistökansallisuuksia kuten šiialaisia hazaroita ja tuhosi vuonna 2001 lähellä Bamiyania sijaitsevat kuuluisat Buddha-patsaat vääräuskoisina.


title: Afganistanin historia

text: Afganistan tarjosi myös turvapaikan Osama bin Ladenille ja hänen al-Qaida-ryhmittymälleen, joka oli tehnyt useita iskuja Yhdysvaltoja vastaan eri puolilla maailmaa. Yhdysvallat ampuikin risteilyohjuksia al-Qaidan leiriin elokuussa 1998. Yhdysvallat nimitti Osama bin Ladenin pääsyylliseksi syyskuun 11. päivän 2001 iskuista New Yorkiin. Talibanin mullahien kokous kieltäytyi 19. syyskuuta luovuttamasta häntä. 7. lokakuuta 2001 Yhdysvallat ja Britannia aloittivat hyökkäyksen Afganistaniin (Operation Enduring Freedom). Marraskuuhun mennessä Talibania vastustava Pohjoisen liittouma oli poistanut Talibanin vallasta. Viimeisenä Taliban-joukot poistuivat Kandaharista 7. joulukuuta.


title: Afganistanin historia

text: Talibania vastustavat afganistanilaisryhmät tapasivat joulukuussa 2001 Bonnissa ja solmivat sopimuksen maan vakauttamisesta. Sen hyväksyneen YK:n päätöslauselman (1383/2001) perusteella perustettiin ISAF-joukko. 22. joulukuuta 2001 Hamid Karzai nimitettiin väliaikaishallinnon (Afghan Interim Authority) puhemieheksi.


title: Afganistanin historia

text: Kesäkuussa 2002 kutsuttiin kokoon "Loya Jirga", perinteinen suuri neuvosto, joka koostui lähes kahdesta tuhannesta eri ryhmien ja alueiden edustajasta. Neuvosto hyväksyi uuden väliaikaishallituksen (Transitional Authority/Transitional Islamic State of Afghanistan; TISA) ja sen johtoon presidentti Hamid Karzain. Entinen kuningas Zahir Shah palasi maahansa, mutta hänellä ei ollut virallista asemaa. Hänellä oli kuitenkin arvonimi Valtakunnan isä, joka ei ollut periytyvä.


title: Afganistanin historia

text: Loya jirga hyväksyi uuden perustuslain 4. tammikuuta 2004.


title: Afganistanin historia

text: 9. lokakuuta 2004 järjestettiin presidentinvaalit ja Hamid Karzai julistettiin voittajaksi 3. marraskuuta ja hän aloitti viisivuotiskautensa 7. joulukuuta 2004. Syyskuussa 2005 valittiin 249 edustajaa kansalliskokouksen alahuoneeseen.


title: Afganistanin historia

text: Lyödyksi luultu Taliban keräsi voimia ja aktivoitui uudelleen keväällä 2006. Kesällä 2006 ISAF:in vastuualue laajennettiin koko maahan ja se siirrettiin NATO-johtoon ja siihen liitettiin myös Yhdysvaltain terrorismin vastaiset joukot.


title: Afganistanin historia

text: Turvallisuusvastuu on vähitellen 17. heinäkuuta 2011 alkaen siirtymässä Afganistanin omille voimille. Epävarmuutta kuitenkin lisää kahden presidentti Hamid Karzaille merkittävän henkilön joutuminen terrorihyökkäyksen kohteeksi. Hänen veljensä Ahmed Wali Karzai ammuttiin 12. heinäkuuta ja hänen neuvonantajansa Jan Mohammad Khan 17. heinäkuuta, jolloin kuoli myös kansanedustaja Mohammad Hashem Watanwal.


title: Puiden kansa

text: Puiden kansa on Ritva Kovalaisen ja Sanni Sepon valokuva- ja tekstiteos. Se kertoo suomalaisten puihin liittyvästä uskomusperinteestä ja sen jättämästä jäljestä.


title: Puiden kansa

text: Suomalaisilta kuollut luonnonuskonto elää yhä marien keskuudessa. Tähän kirjaan sen tekijät ovat koonneet tietoa ja kuvia menneen ajan suomalaisesta perinteestä, kuten pyhistä puista ja uhrilehdoista.


title: Puiden kansa

text: Teokseen liittyvien valokuvien näyttely "Puiden kansa" on kiertänyt aluksi Suomen taidemuseoissa ja sen jälkeen ympäri maailmaa, muun muassa Japanissa ja Slovakiassa. Vuonna 2018 näyttely on ollut esillä myös Yhdysvalloissa. Suomenkielisen laitoksen lisäksi teos on julkaistu englanniksi, saksaksi ja vuonna 2009 japaniksi.


title: Puiden kansa

text: Teoksesta on ilmestynyt uudistetut painokset vuonna 2006 ja 2014.


title: Meisti

text: Meisti on työkalu, jota vasaralla tai nuijalla lyömällä tehdään reikiä tai muita kuvioita eri materiaalia oleviin työkappaleisiin. Pakottamisessa käytettyjä meistejä kutsutaan myös punsseleiksi, stansseiksi ja pakottimiksi. Nahkaan käytettävästä kärjestään ontosta reikämeististä käytetään nimitystä nahkapaska.


title: Olympiada Patras

text: AEP Olympias Patras BC on kreikkalainen koripalloseura Patrasista.


title: Olympiada Patras

text: Seuran perustivat vuonna 1961 yleisurheilusta kiinnostuneet miehet. Seuran lajeiksi otettiin alun perin koripallo, lentopallo, yleisurheilu ja pyöräily. Kaudella 2005–2006 seura voitti A2 Ethnikin mestaruuden ja nousi A1 Ethnikiin. Kaudella 2007–2008 Patras pelasi myös EuroCupissa, mutta seura putosi jo toisella karsintakierroksella Ural Greatille. Kauden 2007–2008 päätteeksi seura putosi pääsarjasta oltuaan runkosarjan viimeinen.


title: Kartagenerin oireyhtymä

text: Kartagenerin oireyhtymässä elimistön värekarvojen liike on vahingoittunut. Värekarvat ovat joko liikkumattomia tai niiden liike on tehotonta. Tästä johtuu mm. liman kerääntyminen keuhkoihin, minkä vuoksi syndroomaa sairastavan täytyy tyhjentää keuhkonsa yskimällä useita kertoja päivässä. Oireet eivät ole kuitenkaan pelkkää värekarvojen liikkumattomuutta tai tehottomuutta (tällöin tilaa kutsutaan primaariseksi siliaariseksi dyskinesiaksi), vaan sisäelinten peilikuvasijainti (situs inversus) kuuluu myös olennaisena osana tähän erittäin harvinaiseen sairauteen.


title: Minä & prinssi

text: Minä & prinssi () on vuonna 2004 ensi-iltansa saanut yhdysvaltalainen elokuva. Sen on ohjannut Martha Coolidge. Pääosia näyttelevät Luke Mably ja Julia Stiles.


title: Minä & prinssi

text: Edvard (Luke Mably) on Tanskan kruununprinssi, joka on kiinnostunut politiikan sijaan nopeista autoista ja kauniista naisista. Kuningasisänsä (Edward Fox) ja kuningataräitinsä (Miranda Richardson) vastustuksesta huolimatta raikulipoika päättää viettää vaihto-oppilaskauden Yhdysvalloissa Wisconsinin osavaltiossa, missä on televisiomainoksen mukaan hieman villejä opiskelijatyttöjä.


title: Minä & prinssi

text: Wisconsinissa on kuitenkin myös rehti ja kunnianhimoinen maalaistyttö Paige (Julia Stiles), joka haluaa lääketieteelliseen ja halveksii turhanpäiväisiä Shakespeare-opintoja. Karismaattinen prinssi esiintyy uusille tovereilleen tavallisena yliosto-opiskelijana, ja pian Romeon ja Julian säkeet heräävät Paigen korvissa aivan uuteen hehkuun.


title: Minä & prinssi

text: Paige ja Eddie rakastuvat, kun Paige ottaa Eddien mukaansa kotiin maalle kiitospäiväksi. Eddie joutuu palaamaan Tanskaan kuninkaan huonon terveyden takia, mutta Paige seuraa tätä ja Eddie kosii Paigea. Paige suostuu ja alkaa valmistautua uuteen elämään Eddien rinnalla.


title: Minä & prinssi

text: Ajatus kuningattaren roolista tuottaa Paigelle kuitenkin ongelmia ja hän päättää palata takaisin yliopistoon ja seurata unelmaansa lääkärin urasta. Eddien on jäätävä Tanskaan, kun hänet kruunataan kuninkaaksi. Hän ei kuitenkaan voi olla ilman Paigea ja tulee tämän luo Yhdysvaltoihin kertoen olevansa valmis odottamaan, kunnes Paige saa unelmansa toteutettua.


title: Minä & prinssi

text: Elokuvalle on tehty kolme suoraan videolle julkaistua jatko-osaa: "Minä ja prinssi 2 – kuninkaalliset häät" (2006), "" (2008) ja "" (2010). Ne on ohjannut Catherine Cyran, ja naispääosaa näyttelee Stilesin sijaan Kam Heskin.


title: Lluís Domènech i Montaner

text: Lluís Domènech i Montaner (21. joulukuuta 1850 – 27. joulukuuta 1923) oli katalonialainen arkkitehti. Hän oli Gaudín ohella yksi tunnetuimpia katalonialaisen art nouveaun eli "modernismen" edustajia. Hän oli myös huomattava poliitikko.


title: Lluís Domènech i Montaner

text: Domènech i Montanerin läpimurto tapahtui Barcelonan vuoden 1888 maailmannäyttelyssä, jossa hänen suunnittelemansa Hotel International herätti suurta huomiota. Hänen tunnetuimmat rakennuksensa, Katalonialainen musiikkipalatsi ja Sant Paun sairaala, on hyväksytty Unescon maailmanperintöluetteloon. Muita tunnettuja töitä ovat muun muassa "Castell dels Tres Dragons" Barcelonassa, "Casa Fuster" Barcelonassa ja "Grand Hotel" Palma de Mallorcalla


title: Lluís Domènech i Montaner

text: Domènech i Montaner oli huomattava kulttuurivaikuttaja. Hän toimi 45 vuoden ajan arkkitehtuurin professorina, työskenteli useille katalonialaisille lehdille, kirjoitti taidehistoriaa käsittelevän kirjan sekä vaikutti politiikassa edistäen Katalonian autonomiaa.


title: Luettelo Ruotsin sarjoissa pelanneista suomalaisista jalkapalloilijoista

text: Tämä on luettelo Ruotsin sarjoissa pelanneista suomalaisista jalkapalloilijoista. Pelaajista on mainittu kaikki heidän ruotsalaisseuransa sekä sarjakaudet. Ne pelaajat, jotka ovat pelanneet sekä ylimmällä että alemmilla tasoilla, on mainittu vain ylimmällä tasolla pelanneiden listassa. Siinä tapauksessa myös pelaajan alemman sarjatason seurat on mainittu, ja niiden seurojen nimet, joiden kanssa pelaaja on pelannut ylimmällä sarjatasolla, on vahvennettu.


title: Höyhenmätä

text: Höyhenmätä (PBFD) on erittäin tarttuva virustauti, jota esiintyy papukaijoissa. Se aiheuttaa höyhenten, kynsien ja nokan kasvun epänormaaliutta sekä heikentää linnun immuunijärjestelmää aiheuttaen toissijaisia bakteeri- ja virussairauksia. Höyhenmätään ei ole hoitoa, mutta leviämistä voi estää eristämällä tartunnan saaneet yksilöt terveistä linnuista.


title: Shunsuke Nagasaki

text: Shunsuke Nagasaki on japanilainen trampoliinivoimistelija. Hän kuului MM-hopeaa saaneeseen Japanin joukkueeseen Eindhovenin MM-kilpailuissa 2005 ja Québecin kisoissa 2007. Vuoden 2009 World Games -kilpailuissa Kaohsiungissa hän voitti Masaki Iton kanssa kultaa synkrotrampoliinissa. Nagasaki on myös osallistunut Kahjot ninjat -kilpailuun selviytyen finaaliin saakka.


title: Shunsuke Nagasaki

text: Shunsuke Nagasakin suoritukset Kahjoissa Ninjoissa:


title: Kristin Fairlie

text: Kristin Fairlie (s. 1983 Scarborough, Ontario) on kanadalainen Young Artist -palkittu näyttelijä, joka tuli tunnetuksi lapsinäyttelijänä Little Bear -ääniroolistaan sekä televisioelokuvasta "The Sweetest Gift". Sittemmin Fairlie on tullut tutuksi Bridgetten ääniroolista animaatiosarjoissa "Total Drama Island" ja "Total Drama Action".


title: Kristin Fairlie

text: Enimmäkseen Fairlie on kuitenkin esiintynyt televisiosarjoissa ja elokuvissa, kuten "Tie Avonleaan", "Virgin Suicides", "Hetkessä tähdeksi", "Tarkka-ampujat" ja "You Might as Well Live".


title: International Network of M&A Partners

text: IMAP (International Network of M&A Partners) on kansainvälinen yrityskauppaketju, johon kuuluu maailmanlaajuisesti 45 yritystä 29 maassa. IMAP-neuvonantajat ovat erikoistuneet keskisuurten, noin 5-100 M€:n, yritysten strategisiin fuusio-, osto-, myynti- ja näitä lähellä olevien corporate finance -palvelujen tarjoamiseen ja toimeenpanoon. IMAP-jäsenyritysten palvelua käyttävät lähinnä perheyritysten omistajat ja johto, suuryritysten johto konsernin osien myynnissä sekä suuret monikansalliset yritykset halutessaan ostaa keskikokoisia yrityksiä eri maissa.


title: International Network of M&A Partners

text: Suomen IMAP-edustaja on ProMan Oy, Ruotsin Nordic Merger, Norjan Rokade ja Tanskan Advizer.


title: International Network of M&A Partners

text: IMAP-yritykset toteuttivat eniten yrityskauppoja Pohjoismaissa vuosina 2007, 2008 ja 2009.


title: Otterthal

text: Otterthal on kunta Itävallassa, Ala-Itävallan osavaltion Neuenkirchenin piirikunnassa (). Asukkaita kunnassa on 595 (2009). Pinta-alaa Otterthalilla on 6,17 neliökilometriä.


title: Otterthal

text: Otterthalissa toimii Volksschule-koulu, jossa lukukaudella 2009–2010 on kolme luokkaa. Itävaltalais-englantilainen filosofi Ludwig Wittgenstein muutti syyskuussa 1924 Otterthaliin, jossa hän toimi opettajana Volksschulessa. Wittgenstein erosi virastaan vuonna 1926.


title: Otterthal

text: Otterthalin väkiluvun kehitys vuodesta 1861 vuoteen 2007:


title: Christian Potenza

text: Anthony Christian Potenza (s. 23. joulukuuta 1972 Ottawa, Ontario) on kanadalainen näyttelijä, joka tunnetaan kotimaassaan erityisesti televisiomainosten ja televisiosarjan "The Tournament" myötä. Hän on tehnyt myös äänirooleja animaatisarjoihin "6teen" ja "Total Drama Island".


title: Rachel Wilson

text: Rachel Wilson (s. 12. toukokuuta 1977 Ottawa, Ontario) on kanadalainen näyttelijä, joka tunnetaan televisiosarjoista "Show Me Yours" ja "Total Drama Island". Hänellä oli myös pieni rooli elokuvassa "Austin Powers – agentti joka tuuppasi minua".


title: Iiro Tenngren

text: Iiro Tenngren (s. 10. toukokuuta 1979 Lahti) on suomalainen ammattilaisuransa lopettanut koripalloilija. Hän pelasi Suomen maajoukkueessa 21 ottelua uransa aikana. Hän kävi Yhdysvalloissa sekä high schoolin että yliopiston.


title: Iiro Tenngren

text: Tenngren oli yksi huume-epäillyistä kaudella 2007–2008, jolloin Korisliigan huumekäryt tulivat ilmi.


title: Te luulette meidän unohtaneen

text: Te luulette meidän unohtaneen on Viipurin Lauluveikkojen kokoelmalevy vuodelta 2004.


title: Aaronin vuori

text: Aaronin vuori (Jabal Haroun) on Jordaniassa noin 5 km Petrasta lounaaseen sijaitseva vuori. Vuori on juutalaisen, kristillisen ja islamilaisen perinteen mukaan Mooseksen veljen Aaronin hautapaikka.


title: Aaronin vuori

text: Vuoren huipulla sijaitsee 1300-luvulla rakennettu islamilainen pyhäkkö. Se sisältää haudan, jonka uskotaan sisältävän Aaronin jäännökset. Aiemmin paikalla on todennäköisesti sijainnut kristillinen luostari.


title: Aaronin vuori

text: Helsingin yliopiston tutkimusprojekti on tutkinut vuorta Jaakko Frösénin johdolla.


title: Roland Andersson

text: Roland Andersson (s. 28. maaliskuuta 1950) on ruotsalainen jalkapallovalmentaja ja entinen puolustaja.


title: Roland Andersson

text: Andersson aloitti oman pelaajauransa Malmö FF:n riveissä 1968 ja oli joukkueen takalinjoilla voittamassa kolmea Ruotsin mestaruutta 1970-luvun alussa. Tuplamestaruuskauden 1974 jälkeen hän siirtyi Djurgårdens IF:ään, mutta pelasi seurassa vain kaksi kautta kunnes palasi takaisin Malmöön. Hän pelasi uransa loppuun kasvattajaseurassaan voittaen vielä yhden Ruotsin mestaruuden ja kaksi cupia. Aktiiviuransa hän lopetti 33-vuotiaana 1983.


title: Roland Andersson

text: Ruotsin maajoukkueessa Andersson pelasi 19 maaottelua. Hän oli mukana sinikeltaisten ryhmässä, joka selvisi MM-kisoihin 1978. Valmennusuransa Andersson aloitti Malmö FF:n juniorijoukkueen valmentajana 1983. Sittemmin hän teki uraa muun muassa saudiarabialaisen Al-Ittihadin ja qatarilaisen Qatar SC:n päävalmentajana. Lisäksi hän toimi Bob Houghtonin apuvalmentajana Malmössä 1991–92 ja Rolf Zetterlundin aisaparina 1994.


title: Roland Andersson

text: Heinäkuussa 1997 Andersson siirtyi sveitsiläisen BSC Young Boysin päävalmentajaksi. Pesti jäi lyhyeksi Anderssonin saatua potkut tehtävistään jo tammikuussa. BSC-potkujensa jälkeen Andersson jatkoi uraansa Malmö FF:n päävalmentajana, mutta pesti päättyi potkuihin kehnon menestyksen vuoksi 1999.


title: Roland Andersson

text: Kaudella 2002/03 Andersson luotsasi Al-Shaabia Arabiemiraateissa. Kesällä 2004 hän siirtyi entisen opiskelukaverinsa Lars Lagerbäckin apuvalmentajaksi Ruotsin maajoukkueeseen. Kaksikko johdatti Ruotsin MM-kisoihin 2006 ja EM-kisoihin 2008, mutta sai ankaraa kritiikkiä muun muassa maajoukkueen epäviihdyttävästä pelitavasta. Lokakuussa 2009 hän jätti tehtävänsä yhdessä Lagerbäckin kanssa Ruotsin jäätyä rannalle MM-kisoista 2010.


title: Roland Andersson

text: Helmikuun lopulla 2010 hän jatkoi uraansa Lars Lagerbäckin apuvalmentajana MM-kisoihin valmistautuvassa Nigerian maajoukkueessa. MM-kisat sujuivat Nigerialta alakanttiin ja se jäi alkulohkoon kerättyään vain pisteen. Kisojen jälkeen ruotsalaiskaksikko jätti tehtävänsä.


title: The Official Michael Jackson Opus

text: The Official Michael Jackson Opus on viimeinen kirja, joka sai Michael Jacksonin hyväksynnän. Jackson oli mukana työstämässä kirjaa, jonka piti alun perin kertoa Jacksonin tulevasta This Is It -konserttisarjasta, mutta hänen kuolemansa johdosta kirja muutettiin hänen elämäkerrakseen.


title: Hypertermofiili

text: Hypertermofiili on eliö, joka elää ja lisääntyy jatkuvasti huomattavan kuumissa olosuhteissa. Hypertermofilian alarajana pidetään yleensä +60 °C, jolloin tavanomaisten eliöiden proteiinit ovat jo denaturoituneet. Useimmat hypertermofiilit viihtyvät ja lisääntyvät parhaiten yli +80 °C lämpötilassa. Hypertermofiilisyys on eräs ekstremofilian päätyypeistä.


title: Hypertermofiili

text: Ensimmäiset hypertermofiiliset eliöt löysi Thomas Dale Brock vuonna 1969 tutkiessaan Yellowstonen kansallispuiston kuumia lähteitä ja havaitsi noin +70 °C lämpötilassa viihtyvän bakteerin, joka sai nimen "Thermus aquaticus". Hypertermofiilejä esiintyy kuumissa lähteissä, vulkaanisissa mutalähteissä, fumaroleissa, öljyesiintymissä sekä valtamerten pohjissa hydrotermisten lähteiden ympäristössä. Riittävän syvällä veden paine nostaa veden kiehumispistettä, joten näissä ympäristöissä eliöt saattavat kohdata jopa yli +100 °C lämpötilassa olevaa vettä. Useimmat lajeista ovat kemolitotrofeja, joiden hiilen lähteenä toimii hiilidioksidi ja tarvittava energia tulee epäorgaanisten yhdisteiden hapetusreaktioista, mutta joukossa on myös heterotrofeja. Jotkin lajit käyttävät aineenvaihdunnassaan happea, mutta ne ovat ns. mikroaerofiilejä eli sietävät vain vähäisiä happipitoisuuksia. Suurin osa tunnetuista hypertermofiileistä on arkeoneja, mutta piirre esiintyy myös muutamilla bakteereilla. Hypertermofiilisten eliöiden luokittelu perustuu etenkin 16S rRNA:n sekvensointiin.


title: Hypertermofiili

text: Eräät hydrotermisten lähteiden yhteydessä kasvavat mikrobit eivät selviydy lainkaan alle +90 °C lämpötilassa. Erityisesti nimellä Strain 121 tunnettu viljelmä lisääntyi kaksinkertaiseksi yhdessä vuorokaudessa, kun sitä pidettiin autoklaavissa +121 °C lämpötilassa ja "Methanopyrus kandleri" -arkeoni kykenee kasvamaan vielä +122 °C lämpötilassa.


title: Joulu- ja hengellisiä lauluja

text: Joulu- ja hengellisiä lauluja on Viipurin Lauluveikkojen studiolevy vuodelta 1970.


title: Heikki Kujala

text: Heikki Martti Kujala (s. 24. maaliskuuta 1933 Ylihärmä) on entinen suomalainen pesäpalloilija.


title: Heikki Kujala

text: Vuosina 1957 (YJ) ja 1962 (PuMu) vuoden parhaaksi lukkariksi valittu Heikki Kujala pelasi kuusi kautta SM-sarjassa saavuttaen parhaimmillaan hopeaa 1963 Puna-Mustissa. Kujala kuului kahdesti Lännen joukkueeseen. Aktiiviaikanaan seuran edustusjoukkueen kapteenina toimineelle Kujalalle on myönnetty Junkkarien kultainen ansiomerkki.


title: Heikki Kujala

text: Kujalan muita harrastuksia ovat olleet keihäänheitto, korkeushyppy, telinevoimistelu, maalaus ja kuvanveisto.


title: Mikael Salmi

text: Mikael Salmi (s. 23. maaliskuuta 1960) on suomalainen aktiiviuransa lopettanut koripalloilija. Hän on toiminut myös urheiluselostajana ja koripallovalmentajana. Helsingin NMKY on jäädyttänyt Salmen pelinumeron 9.


title: Mikael Salmi

text: Tapiolan Hongan kasvatti Salmi edusti Suomen pääsarjassa muun muassa Helsingin NMKY:tä, jonka paidassa hänet valittiin SM-sarjan vuoden pelaajaksi kaudella 1986–1987. Hän voitti seuran paidassa viisi Suomen mestaruutta vuosina 1979, 1985, 1987, 1989 ja 1992.


title: Mikael Salmi

text: Salmi on Tapiolan Hongan kasvatti. Hän aloitti monen muun tavoin koripallon Teuvo Tähtisen minipoikajoukkueessa opiskellessaan Sepon kansakoulussa.


title: Mikael Salmi

text: Ensimmäisen miesten Suomen mestaruutensa Playhongassa vuonna 1979 voittaessaan Salmi oli vasta 19-vuotias. Kari Liimon valmentamassa ja Ervin Latimerin sekä Kalevi Sarkalahden tähdittämässä joukkueessa Salmi ei saanut vielä paljoa peliaikaa. Loppuotteluissa Playhonka voitti Turun NMKY:n voitoin 3–1.


title: Mikael Salmi

text: Keväällä 1984 Scotch Teamin sponsorinimellä pelannut Honka voitti välierissä KTP:n ja eteni loppuotteluihin sarjanousija Helsingin NMKY:tä vastaan. Salmi pelasi hyvin viimeisessä loppuottelussa, mutta HNMKY voitti mestaruuden suoraan 3–0-voitoin. Salmi siirtyi seuraavaksi kaudeksi HNMKY:n joukkueeseen, jossa hän pelasi pääsarjauransa loppuun, kauteen 1993–1994, asti. Namika-aikanaan Salmi voitti mm. neljä Suomen mestaruutta. Helsingin NMKY on jäädyttänyt Salmen pelinumeron 9.


title: Mikael Salmi

text: Kevään 1992 loppuottelut olivat poikkeukselliset, sillä mestaruuteen tarvittiin tuolloin neljä otteluvoittoa. HNMKY kohtasi tuolloin Henrik Dettmannin valmentamana Eero Saarisen valmentaman Pantterit. HNMKY oli kolmannessa loppuottelussa puoliajalla tappiolla pistein 36–55 ilman Pekka Lähdetniemeä mutta onnistui voittamaan ottelun pisteellä. Ikärakenteeltaan nuori HNMKY oli hävinnyt Panttereille järjestään mm. runkosarjassa ja Suomen cupissa. HNMKY voitti ottelusarjan 4–2. Salmi toimi kyseisellä kaudella HNMKY:n valmentajana ja sai leikata sukan.


title: Mikael Salmi

text: Lopettaessaan kilpauransa kauden 1993–1994 jälkeen Salmi oli suhteellisen terveessä kunnossa. Hän oli kuitenkin keskustellut Larry Poundsin kanssa, ja miehet olivat todenneet, että "on parempi lopettaa liian aikaisin kuin liian myöhään". Salmen päätökseen vaikutti myös hänen juuri syntynyt esikoistyttärensä.


title: Mikael Salmi

text: Salmi muistetaan hyvästä puolustamisestaan, jalkatyöstään ja pallonriistoistaan. Kauden 1984–1985 mestaruuden ratkaisseessa loppuottelussa Kotkassa Salmi piti huolta pallosta yhden pisteen johtoasemassa viimeisten sekuntien ajan.


title: Mikael Salmi

text: Salmi toimi 1990-luvulla PTV:n NBA-lähetyksissä aluksi kommentaattorina ja myöhemmin selostajana. Myöhemmin hän selosti Nelosella, MTV:llä ja Urheilukanavalla.


title: Mikael Salmi

text: Nykyisin Salmi asuu Turussa ja työskentelee opettajana Laitilassa. Hän on toiminut koripallovalmentajana Tapiolan Hongan miesten kakkosdivisioonajoukkueessa ja ajoittain vuodesta 2011 Turun NMKY:ssä.


title: Mikael Salmi

text: Salmen lempinimi "Spokki" juontuu hänen yhdennäköisyydestään Spock-nimistä hahmoa Star Trek -televisiosarjassa esittäneestä Leonard Nimoysta. Ensimmäisen kerran lempinimeä käytettiin Tapiolan yhteiskoulun venäjäntunnilla 1970-luvun puolivälissä.


title: Viipurin Lauluveikot 100 vuotta

text: Viipurin Lauluveikot 100 vuotta on Viipurin Lauluveikkojen studiolevy vuodelta 1997.


title: Rauno Mäntynen

text: Rauno Taisto Tuomas Mäntynen (s. 19. maaliskuuta 1932) on entinen suomalainen pesäpalloilija ja nykyinen taidemaalari.


title: Rauno Mäntynen

text: Myllykoskella pelaajauransa aloittanut Mäntynen saavutti Pallo-Tovereiden lukkarina Suomen Mestaruuden 1959, vuosina 1958–1960 hänet valittiin Itä–Länsi-otteluun ja 1958 kauden parhaaksi lukkariksi. MyKV:ssä hän sai nuorten mestaruuden 1948 ja 1949. Vuonna 1921 Inkeroisten urheilukentällä käytiin ratkaiseva kokeiluottelu, jonka tuloksena pitkäpallosta siirryttiin lopullisesti pesäpalloon. Tämän tapauksen kunniaksi taidemaalari Mäntynen muotoili muistolaatan, joka paljastettiin pelipaikalla vuonna 1968.


title: Rauno Mäntynen

text: Mäntynen opiskeli Taideteollisessa oppilaitoksessa 1952-1954, Vapaassa Taidekoulussa 1956-1957 ja Academié de la Grande Chaumièressä Pariisissa. Taiteilijana Mäntynen tunnetaan etunimellä Tuomas. Figuratiiviseen taiteeseen suuntautunut Mäntynen kiinnostui naivismista 1970-luvulla, mutta hänen maalauksissaan on myös ekspressionistisiä ja surrealistisia piirteitä ja ensin mainittu on sittemmin korostunut.


title: Rauno Mäntynen

text: Pro Finlandia -mitalin Mäntynen sai vuonna 1986 ja professorin arvonimen 1996.


title: Pikkuruskotiira

text: Pikkuruskotiira ("Anous tenuirostris") on trooppisten merten tiira.


title: Pikkuruskotiira

text: Linnun pituus on 29–34 cm ja siipien kärkiväli 57–64 cm. Pikkuruskotiira on kooltaan hieman kalatiiraa pienempi. Sen höyhenpuku on muuten tummanruskea mutta pää on vaalea, ja se muistuttaa suuresti isokokoisempaa ruskotiiraa. Sukupuolet ovat samanvärisiä.


title: Pikkuruskotiira

text: Pikkuruskotiirat pesivät Intian valtameren trooppisissa ja subtrooppisissa saarissa Australian ja Afrikan välillä. Lajin populaation koko on noin 1 200 000 yksilöä ja elinympäristön ala 4 900 neliökilometriä. Coenraad Jacob Temminck kuvaili lajin holotyypin Seychelleiltä. Alalaji "melanops" pesii Länsi-Australian Houtman Abrolhos Islandilla.


title: Pikkuruskotiira

text: Pikkuruskotiirat elävät lisääntymisaikana valtamerten luodoilla ja koralliriutoilla, muina aikoina sisävesillä ja koralliriuttojen laguuneissa pieninä, muutaman kymmenen yksilön suuruisina parvina, usein yhdessä ruskotiirojen kanssa.


title: Pikkuruskotiira

text: Pikkuruskotiirat pesivät suurissa kymmenien tuhansien lintujen yhdyskunnissa, joissa pesien väliä on puolesta viiteen metriin. Pesä rakennetaan merilevistä ja tuoreista ruohoista, ja se sijaitsee usein mangroven vaakasuoralla oksalla tai pensaassa.


title: Pikkuruskotiira

text: Pikkuruskotiirat syövät pääasiassa kaloja ja pieniä selkärangattomia, kuten kalmareita, joita petokalat ajavat veden pinnalle.


title: Miehen kunnia

text: Miehen kunnia on Ilmari Unhon ohjaama suomalainen draamaelokuva vuodelta 1943. Se pohjautuu nimimerkki Marja Orsin alkuperäiskäsikirjoitukseen. Nimimerkin takana oli Seere Salminen.


title: Miehen kunnia

text: Elokuvan punaisena lankana on romaani "Miehen kunnia", joka on ollut melkoinen menestys 1930-luvun Suomessa. Sen kirjoittajan henkilöllisyyteen kuitenkin liittyy epäselvyyksiä, joita nuori Virve Vainio ryhtyy selvittämään. Seuraa tilinteko Virven ja kustannusjohtaja Kaarlo Auerin välillä. Samalla paljastuu yllättäviä yhteyksiä elokuvan päähenkilöiden välillä. Lähestyvä suursota puolestaan langettaa varjonsa elokuvan romanttisiin kuvioihin. Televisiossa "Miehen kunnia" esitettiin ensi kerran 5. marraskuuta 1966. Elokuva on mustavalkoinen.